
duda cu e gobierno actual di MEP cu NVP lo dura hopi mas. 


“AMISTAD Editorial 


Na fin di anja 1973 Aruba a haya un Gobierno Central nobo y na prin- 
cipio di anja nobo un Gobierno Insular cu hopi cara nobo. 

Movimiento Electoral di Pueblo (cu cinco asiento den Staten)a drenta 
Gobierno Central cu tres ministro. Apesar cu no por bisa nada ainda di e 
trabaonan di e gobierno aki — nan ta mucho poko tempo na mando ainda 
— ta hopi riparable caba cu e influencia cu MEP a eherce y ta eherciendo 
ta hopi fuerte. Te hasta asina grandi cu hopi observadornan politiko ta 
Conociendo alomenos e capacidadnan politiko di e dos ministronan- 
politiko di MEP, esta Watty Vos y Efraim de Kort, por ser sperá cu nan lo 
traha bon pa cumpli cu locual MEP ta aboga: esta Status Aparte. Cu nan 
lo logra, esei ta keda un pregunta, pero hecho ta cu por spera cu nan lo 
traha pe y alomenos lo logra un decentralisacion formal. 

Pa loke ta e oposicion di Aruba den Staten: PPA, observadornan politiko 
no ta spera mucho cos, cu excepcion di e miembro di PPA Leo Chance, 
kende a demostra capacidadnan politiko den pasado caba. 

Riba tereno gobernamental insular, situacion ta mustra mucho mas skur. 
PPa, sufriendo di un falta catastrofal di disciplina y confianza den seno di 
partido, a dicidi porfin pa nombra dos diputado nobo despues di hopi 
luna sin por a yega na un decision. 

AVP a probecha di e desunion den seno di PPA pa exigi un deputado 
acerca. 

Ta husto pa duna e tres diputadonan nobo un tempo di prueba promer cu 
husga nan trabao. Sinembargo observadornan politiko ta spera hopi 
specialmente di Guillermo Trinidad, un hoben politiko di PPA. 

Manera MEP a bisa den reunion di Eilandsraad e actual Bestuurscollege no 
ta un colegio di gaba. Di otro banda no mester lubida cu otro anja tin 
eleccion nobo pa Eilandsraad atrobe y muy probablemente ta MEP mes 
lo mester bai forma un colegio nobo. 

Ta di spera cu pe tempo ei MEP lo por dispone di figuranan capabel y 
energiko pa tuma e puestonan ei. Pasobra manera situacion ta awor aki 
den MEP, no tin ni hende capaz pa representa MEP den e colegio di 
Eilandsraad, pasobra tur a hala bai Staten of a bira ministro. 

Nos ta spera tambe cu MEP a sinja for di e ultimo eleccion, den cual nan 
a gana aplastante verdad, pero mientrastanto nan no tabatin casi ningun 
cara nobo di hende capaz riba nan lista. Y esei ta algu sumamente necesario, 
specialmente si bo sabi di antemano cu bo ta bai haya gobierno den bo 
man. 


“Frigidaire Products ” 


REFRIGERATORS 

AUTOMATIC WASHING MACHINES 
DISHWASHERS 

FREEZERS 

STOVES 

AIRCONDITIONERS 


You can also find the beautiful and high quality stoves of ROPER and the 
wringer washers of MONARCH at very low prices at: 


WINKEL?*S 


"Ora bo ke cumpra un Frigidaire bai na WINKEL HANDEL, sea na Oranjestad, 
of na San Nicolas, y cumpra un Frigidaire pero di marca "FRIGIDAIRE”. 


DRS. HAROLD ARENDS 


Ki trabao un 


Psycólogo ta haci? 


Entrevista cu 
Promer Psycólogo 
Arubano. 


Den e anja cu a pasa e promer oficina di consulta psyco- 
lógico a ser establecé na Aruba door di drs. Harold 
Arends, e promer arubiano cu a studia den e ramo aki. 
E hecho aki ta nifika un paso grandi den adelanto di 
cuido di salubridad di nos comunidad. Den su tarea pa 
informa nos lektornan tokante desaroyo di Aruba, awe 
AMISTAD ta duna atencion na e servicionan cu e oficina, 
cu ta establecé na J. G. Emanstraat 78 ta presta. AMI- 
STAD a haya e oportunidad di combersá cu drs. 
Arends riba su trabao como psycólogo. Resultado di 
esaki nos lektornan por lesa aki bao. 


Door cu nunka antes tabatin un psycólogo ta traha na 
nos isla, nos comunidad no ta mucho na. altura di kiko 
un psycólogo ta exactamente. Pesei nos kier cuminsa 
cu algun informacion riba esei. 

— Kiko ta e trabao di un psycólogo? 

E meta principal ta pa studia comportacion di hende y 
esei un psycólogo ta haci pa medio di observashon, in- 
terview y di diferente sorto di tests. 

Pa por yega na bira un psycólogo tin cu studia 6 te 7 
anja na universidad despues di a caba h.b.s., gymna- 
sium of v.w.o. 

Manera drs. Harold Arends a bisa nos: 

”E studio na Universidad ta algo cu bo por logra si en 
verdad bo gusta e sorto di trabao aki y si bo ta willing 
pa dedica e cantidad di anjanan aki na e estudio. Pero 
ora bo caba, bo no ta cla. Pasobra bo mester sigi studia 
semper, pa bo tene bo na altura di loke ta ser desaroya 
den psycología pa bo por haci bo trabao bon. Cu otro 
palabra, durante bo trabao bo ta sigi desaroya bo téc- 
nicanan, no solamente door di experiencia, pero tambe 
door di estudio.” 

— Pa ki motibu ta acerca un psycólogo? 

E practica di drs. Harold Arends na Aruba te ainda ta 
principalmente cu muchanan y hobennan. Segun e mes 
ta bisa: 

"Durante e lunanan cu a pasa mi a ripara cu e mayoria 
di hende cu ta consultami ta mayornan, kendenan ta 
bini ku nan yiu cerca mi. 

Nan ta busca conseho pa diferente motibu. Por ehem- 
pel, pasobra nan yiu tin dificultad na skol cu sinjamen- 
to. Nan kier sa ta pakiko e yiu tin dificultad na skol, pa 
nan sa mas mihor kiko nan mester haci pa yuda e yiu. 


Voor al uw verpakkingen, 
inklaringen en transporten 


holman & ‘van eerden 


contractors - packers - movers 
guyabastraat 20 - p.o.b. 652 - aruba n.a. 


Casnan bonita i luhoso ta rijs manera padestoel 
aki na Aruba i den Antiyas. Tur hende ta pensa 
riba un decor especial i stranjo pa nan sala, pero 
"CASA BRION” ta kita e dolor di cabes aki for 
di bo pasobra nan a kaba di ricibi set di sala for 
di CANADA den wetlook i tela, set di sala for di 
HULANDA ku hairdresser, lampi den tur kolor 
for di PORTUGAL i mucho artikulonan mas. 


CASA BRION 


Bo palacio di meubles aki na Aruba 
FERGUSONSTRAAT 21 TEL. 3655 

DISHES AND 


GENTLE HANDS 


Hubert Salas & Co. (Aruba) N.V. 
TELEFOON 2652 KONINGSTRAAT 86 


THE NEW AMSTERDAM STORE 
Tel. 1152 


New Amsterdam Store a kaba di habri e segundo 
piso, especialmente surti cu tur clase di articulonan 
pa damas y especialmente pa e dianan di 
fiesta venidero. 


Ku e segundo piso aki New Amsterdam Store a bira 
e Almacen mas luhoso i bunita na Oranjestad. 


MADURO REISBUREAU 


Oranjestad - Tel. 3888 
San Nicolas - Tel. 5239 


Pa e temporada binidero nos tin algun cruceros 
den Mar Caribe fantastico. E tarifanan ta razonable. 
Bishita Islanan manera Haiti, St. Thomas, Martini- 
que, Trinidad. Itinerarios semanales, 10 dia-y 14 dia 
di placer y gozo. Bishita nos y convensebo. 


STRAF? 


Ta por e no por cierto cos? Ta falta di smak pa sinja? 
Ta sistema robez e tin di studia? Kiko nan mag exigi di 
dje y kiko no? Nan mester straf e of no? Ta un otro 
skol e mester bai kizas? Tin cualkier kos cuta moles- 
tié, na cas of na skol? 

Ta esakinan ta e preguntanan cu generalmente ta pone 
e mayornan acudi cerca mi. Ora e muchanan ta bai 
kaba un skol tambe e mayornan hopi viaha kier haya 
un idea di ki skol e mucha por bai e ora ei, of tambe ki 
estudio lo ta bon pa e sigi ora e caba. 


COMPORTACION 


Aparte di e grupo aki, tin mayornan ku ta haya nan 
confrontà cu cierto comportacion di nan yiu cu na un 
dado momento, nan no por comprendé mas. Den 
promer instancia nan sa bai cerca e dokter di cas, pero 
ora esaki no por haya nada particular, e mayornan ta 
bini na mi oficina. E mayornan a ripara por ehemplo cu 
nan yiu tin miedo pa haci cierto cos cu otro muchanan 
di su edad si ta haci caba. Of cu e yiu ta masha marà 
na su mama y cu e no kier skiet for di e mama y na 
skol e ta mucho ketu y no ta sera amistad suficiente cu 
otro muchanan. 


DESOBEDIENCIA 


Hopi mayornan tambe ta presenta ku kehonan en 
cuanto desobediencia insoportabel di nan yiu. Pa ser 
corto, cada persona ta un otro hende y mes tanto 
hende cu tin, mes tanto tipo di dificultad por surgi den 
su comportacion na cas.” 

— Kiko ta socede ora un persona acudi na un psycó- 
logo? 

Aki nos ta laga drs. Harold Arends mes papia: 

”Wel casi semper mester cuminsa cu traha un resumen 
di tur e acontesimentonan importante cu a yega di 
tuma lugar den e bida di e persona cu ta ser examina. 
Esaki ta pa haya un bista riba e desaroyo di su per- 
sonalidad. Den tur caso esaki mester socede pa por 
haya un iddea di e particularidatnan di e persona. 


TEST 


Awor si ta pa motibu dificultadnan di ensenjanza un hen- 
de ta ser examina, anto e mester pasa un of mas test pa 
su capacidadnan intelektual ser evalua. Tin viaha esaki 
ta enserra un IQ-test. 

Personalmente semper lo mi trata tambe pa examina e 
manera cu e persona of mucha ta usando e posibilidad- 
nan intelektual. Pasobra si bo tin menos capacidad 
pero bo ta usa nan bon, bo por presta mas cu un otro 
hende cu mas capacidad, pero cu no ta usa su capaci- 
dadnan suficiente. 


MAS FUERTE 


Den e asunto di capacidad ta di sumo importancia 
tambe pa haya sa cua aspekto di e capacidadnan ta 
mas fuerte y cua menos fuerte. Ademas di e examina- 
cion di capacidad intelektual, mi ta investigà tambe 
con e desaroyo escolar ta. Especialmente pa muchanan 


den 1ste te 4de klas ta necesario pa sa con nan a 
desaroya nan mes den e vak-nan manera rekenen y e 
diferente partinan di taal manera nan ta hayé na skol. 
Hopi viaha aki nan tambe bo ta haya cu un mucha tin 
dificultad parcial, p.e. taal ta bon, pero rekenen ta 
atrasà of e falta un sierto parti den e desaroyo di sinja- 
mente di rekenen. 


PERSONALIDAD 


Pa examina personalidad tin henteramente otro sorto 
di test. Akinan e muchanan mester pinta diferente cos, 
nan mester conta storia, copia figura, contesta serie di 
preguntanan, traha cu blokki y otro cosnan. Pa medio 
di e testnan aki diferente aspekto di e personalidad ta 
sali adilanti. 


MOTIBASHON 


Y ora ta trata di muchanan mas grandi y hobenan na- 
turalmente e examinacion ta un tiki diferente. E ora ei 
aspektonan manera motibashon ta hopi mas impor- 
tante y logikamente cu e ora ei nos mester haya sa si e 
hoben ta suficiente motiva pa studia y ki particulari- 
dad su motivashon ta mustra. Tambe nos ta repasà su 
systema di studia . . . e custumbernan cu e tin pa 
studia. Y si bo kier advisa pa sigi studia anto bo ta 
laga e hobenan pasa poko test pa mira con nan interes- 
nan ta. 

Ora e persona caba di pasa e diferente testnan — cu 
generalmente ta tumé un dia —, anto mi ta bai analisà 


e resultadonan pa mira kiko mi por saka afor. Despues 
e persona of su mayornan ta bin tende e resultadonan 
e consehonan ta ser diskuti of papia cu e personanan. 
Tin viaha nos ta traha rapport tambe y personalmente 
mi ta preferà di duna e persona cu a bin pa conseho 
cerca mi un rapport, ya e ta haya e conseho y e resul- 
tadonan por escrito.” 


— Kiko ta e diferencia entre un psychiatro y un 
psycólogo? 

Drs. H. Arends: "Un psychiatro ta un dokter, kier 
meen cu ela studia medicina, su punto di salida ta e 
curpa di hende. Despues cu ela caba di studia medicina 
ela studia psychiatria. Kier meen e ta trata hendenan 
cu ta mentalmente malu, mas bien pa motibu di un 
falta di curpa, den e caso aki di mente, di su cabez. 
Den su celebrenan tin algu ta strobé. Es decir un psy- 
chiatro ta trata curpa y un psycólogo no, esei ta traha 
solamente cu e parti mental. Kier meen un psycólogo 
no ta mishi cu e curpa, e no ta prescirbi medicina p.e. 
Aparte di tur esaki tin un tereno riba cual e psychia- 
tronan y psycólogonan ta traha masha hopi hunto 
awendia, ta e tereno di terapia. 

Terapia ta un manera di yuda un hende sali for di e 
malo cu e ta. Kier meen si bo ta malu di curpa, nan ta 
dunabo un piladora. Pero ora bo ta malu mental, nan 
ta papia cubo ponebo pensa riba cierto cosnan, ponebo 
papia riba cierto cosnan pa bo sali for di e problema cu 
bo tin mentalmente. Esei ta terapia. 

Tin hopi forma nobo di terapia pues riba cual psychia- 
tro y psycólogo ta traha meskos. 


Un hobencito ta haciendo un test psycológico. E ta trahando un puzzel, mientras cu ríba e lessenaar nos por mira diferente 
blokki cu tambe ta ser usá pa test. E psycólogo mientrastanto ta observa e alumno y ta tene na cuenta cuanto tempo e ta 
tuma pa cierto testnan. 


TISSOT 


SPRITZER + ARUBA 
FUHRMANN BONAIRE 
CURACAO 
ST. MAARTEN 
NEW YORK 


voor uw kantooropleidingen 
STENO - TYPEN - BOEKHOUDEN 
HANDELSCORRESPONDENTIE 
Conversatie ENGELS en SPAANS 


airconditioned leslokalen 
WILHELMINASTRAAT 18 (naast Tivoli) 
TEL. 3268 of 3571 


We Repair All Kinds Of Office Machines 
We also sell TRIUMPH OFFICE MACHINES 
And we have very low prices tor repair € service 
FRANS CROES 
Office Machines & Repair Shop 
Phone: home 7485 
shop 2363 


Fergusonstraat 22-A 
Oranjestad, Aruba, N.A. 


ARVEFA 


Arubaanse Verffabriek N.V. 


Aruba Paint Factory, Inc. 


L. G. Smith Blvd. 144 - P.O. Box 297 
Tel. 2519 
Oranjestad - Aruba (Neth. Antilles) 
Cable: ARVEFA-Aruba 


FOBIA 


Por ehemplo riba tereno di fobia. Si un hende tin un 
fobia. Pero lagami splika promer ta kiko ta un fobia. 
Un fobia ta un idea cu un hende tin cu no ta basá riba 
nada di realidad. Kier meen un hende por ehempel 
por ta laba su manan cien vez pa dia sin cu tin motibu. 
Su manan no ta sushi pero cada viaha cu e mishi cu un 
cos eta kere cu insecto of cualkier cos a suhsa su man. 
E ta corre bai laba su man. Kier meen e ta usa masha 
hopi habón. Tin viaha e hendenan aki ta sigi y nan ta 
kita nan panja y nan ta tuma un banjo 10 vez pa dia, 
kier meen continuamente nan ta keda laba nan kurpa. 
Esei ta un fobia. E no ta basá riba realidad, pasobra 
realidad ta cu e cas no ta sushi ni e cosnan cu e ta 
mishi cu nan no ta dje sushi ei. Esei ta un fobia. 

Tin diferente sorto di fobia, pero esei ta un di nan. Y 
pa yuda hende sali afor, bo ta usa un cierto terapia. E 
terapia den e caso aki ta cu bo ta pone e hendenan aki 
den un estado di completamente ”relaxing”, sinja nan 
haci cierto oefeningnan, cierto forma di gymnastiek pa 
nan relax completamente. 

Y ora bo relax bo ta bai papia cu nan riba e fobia y e 
systema : cubo ta papia cu nan ta pone cu na dado mo- 
mento e fobia ta somentá. Esei ta p.e. un cos cu e psy- 
chiatro y e psycólogonan ta haci.” 


— Bo por menciona nos un otro sorto di fobia? 

Drs. H. Arends: ”Tin hende tin miedo di drenta aero- 
plano. Na e momento cu nan drenta aeroplano nan ta 
cuminsa soda, tembla, spanta y nan no ta durf drenta 
avion. Y ora nan mester hacie, ta manera un hende ta 
bai mata nan. Y siendo cu realidad ta asina cu bo no tin 
nodi di tin miedo, pero tin cierto hende cu na dado mo- 
mento ta haya un miedo panico pa avion. Esei ta un 
otro sorto di fobia. Un otro ehempel ta di hende cu no 
por haya nan mes den un lugar serrá, p.e. si nan bai 
den un hotel nan no ta durf drenta den e lift. Nan no ta 
durf drenta den bus of auto cu airconditioning. Un auto 
mester tin tur ventananan habri. Esei ta un otro sorto di 
fobia.” 

— Tin fobia cu ta incurabel? 

Drs. H. Arends: "No, esei ta e cos. Awor aki tur fobia 
ta curabel. Esei no kier meen cu na dado momento e 
persona mes ta stop di cura su fobia. E ta yega na un 
momento cu ela kita hopi aspekto di su fobia y a resta 
solamente algun cos ainda cu e ta haci, pero compará 
cu e situacion cu e tabata biba antes aden e no ta 
worry di biba cu e cos chikitonan ei. Kier meen e mes 
ta stop e curamento.” o 


Bo sa kaba?? NO. Nos a kaba di modernisa nos 

edificio. "CENTRAL BAKERY” awor mas ku nunka 

ku facilidadnan enorme ¡ hyieniko pa duna Pueblo 
di Aruba un servicio rapido ¡ uniko. 


Nos kalidad ta esún mas gusta ¡ pidi 
aki na ARUBA. 


CENTRAL BAKERY 
Tel. : 1250 - 1625 (kantoor) 


Havenstraat 17 


e vv 


Ange Perez: 


“Ora bo hunga 
Profesional nan 


ta exigi basta di bo” 


Ange Perez pa 


Portugal? 


Entrevista cu conocido 


futbolista arubiano. 


Tabata riba un diasabra 4.15 or ku nos a jega na cas di 
suegro di Sr. Ange Perez na unda e ta kedando actual- 
mente ku vakantie. Nos a wordo ricibi pa Sr. i Sra. 
Perez i tambe pa kasi henter familia Giel. Felix Ange- 
lico Perez (Ange) a nase dia 2-2-44 i ta casa ku Sra. 
Anna Maria Perez-Giel. 

Ange a kuminsa hunga ku 13 anja. I manera e mes a 
konta nos esaki a bin inesperadamente. E por korda 
bon ku e dia aki tabata tin un knock-out riba veld di 
Jong Aruba, pero nan tabata tin solamente 10 hunga- 
dor i di es manera ei nan a pidie reforsa nan. Te ainda 
e ta korda ku e tabata bisti ku un karson di kaki kor- 
tiko. Naturalmente prome ku esei e a jega di hunga na 
school i semper e tabata karga tas pa su ruman Bibi 
ora esaki ta bai hunga na Stadion. 


Ti 


ANGE PEREZ 


NO ENTRENADOR . 


Ange ta konta ku e no tabata tin un entrenador espe- 
cial, pero semper e tabata hunga bala ku su ruman. 
Nan tabata hunga ku bala di lona i e ta.korda un biaha 
su ruman a dal e un bala duro den su stoma hasié jora. 
E ruman tabata train e keeper, pero no a resulta. 
Ange Perez: "Ku mi 15 anja mi a representa Aruba pa 
di promer bes den e seleccion juvenil Antillano na Pa- 
nama. Mi a hunga tur wega i nos a sali na di dos lugar. 
Na mes un anja mi a biaha ku e seleccion grandi pa 
Costa Rica, bao direccion di Pedro Davina, pero mi no 
a hunga ningun partido.” 


Na unda bo a biaha ku e seleccion Aruba| Antillas? 
Ange: Panama, Costa Rica, Jamaica 4 bes, Cuba, Suri- 
name 2 bes, Puerto Rico, Guatemala i Corsow hopi 
bes. 

Cual ta e partido ku mas bo ta rekorda? 

Ange: Esaki ta difisil pa bisa, pero esun di Jong Aruba 
kontra Dakota tabata un di nan inolvidabel, na unda 
mi a score un goal kontra Jubi Richardson den un mi- 
nuut di tempo sin ku ningun di e hungadornan di Da- 
kota a touch e bala. 

Den exterior mi ta rekorda e wega Antillas-Mexico, na 
unda nos a gana 4—0. 


Si bo ta bai Barranquilla i bo ta pensa di bishita 


un dentista, bishita e conocido dentista di tur e 
Antiyanonan: 


LUIS E. GARZON 
Dentista 
Miembro de la Asociación Odontológica Nacional 
Consultorio: Calle 45 No. 43-126, Teléfono 11-111 


Residencia: Teléfono 41-305, Barranquilla. Colombia 


Pa un bon Aviso 


pone bo propaganda den 


Revista Amistad” 


Sea pa bo fiesta di bruid, hasimento di anja of moon- 
light party, saboria e deliciosa „Heineken Bier”, e 
cerbez más gusta aki na Aruba. Pa e fiestanan venidero 
di Carnaval, cerbez Heineken no por falta den bo hogar! 


MERCURIUS 
TRADING COMPANY 


Fergusonstraat 116 
Tel. 1470 - 2345 


Mi amigo o*amiga no kibra bo cabez encuanto 
bebida o ijs pa è fiestanan venidero.. Riba tur esaki 


"MAI STORE” situa den Emanstraat No. 86 a prepara 
su mes i a aumenta su stock pa sirbi un i tur 


Feliz temporada pero ku 


”MAI STORE” 


Emanstraat No. 86 


eat 

drink 

dance 
SNACK BAR swim 
Tel. 8468 laze 
PLAYA PARIBA - BONAIRE A.H. sleep 
rest 
and we 
will do 
the rest 


Deliciously prepared beefburgers 
& steaks. Local dishes served daily 
and also rooms for rent. 


DON'T HESITATE - DROP IN! 


Kon e seleccion Antillano tabata forma den pasado? 
Ange: Nan tabata re/selecciona e mihor hungadornan 
di Antillas i pone nan tur train i despwes nan ta selec- 
ciona e 8 mihornan. 


SELECCION 


Red.: Bo ta di akwerdo kon e seleccion di Antillas ta 
wordo forma awor? 

Ange: No, pasobra bo ta haja p.e. un di e dos islanan 
ta gana e play-off, automatikamente ta nan entrenador 
ta bira esun di Antillas i naturalmente e hungadornan 
di e isla ei tin mas preferencia i oportunidad pa train. 
Despwes bo ta haja ku e hungadornan di e otro isla ku 
no a forma seleccion ta bai pa hasi hopi i ora p.e. e 
team ta perdi i nan no sa kiko pa hasi nan ta duna nan 
chens pa hunga loke a sosode ku e ultimo seleccion na 
Haiti. 

Red.: Cual ta e entrenador mas destaka? 

Ange: Esun di Antillas sin duda ta Pedro Davina i su 
assistente Juan Briezen, ku tin hopi personalidad. 


PROFESIONAL 


Red.: Kon a presenta e okacion pa e kontract profe- 
sional? 

Ange: Esaki a sosode tempo ku Bubali a enfrenta e 
team di Central Madereinse. Hunto ku nan a biaha un 
donjo di un supermercado Central Madereinse di Cara- 
cas, e ta un di e colaboradornan di Deportivo Portu- 
gues tambe. E a gusta mi estilo di hunga i a informa 
over di mi. Nan a tuma contact ku Sr, Cesar Kip ku a 
duna nan tur klase di informacion over di mi. Komo ku 
mi tabata traha na Elmar mi tabata tin masha miedo di 
a tuma un desicion. 

Despwes nan a manda buska mi pa un prueba di dos 
siman, pero mi a keda 8 dia so. Durante e 8 dia aki nan 
ta check bo condicion, dominio di bala i e sistema kon 
bo ta skop bala. Tambe nan ta controla bo karakter, 
p.e. si bo ta un hungador bruto etc. Aki mi a keda 
hunto ku e hungadornan soltero den e clubgebouw 
mes. 

Sr. Kip si a keda, mientras mi a regresa bek pa regla 
mi asuntonan. Aki mi a keda 2 siman, na unda mi a 
regresa bek pa firma e contract. 

Kon bo a haja e condicion di pago den promer instan- 
cia? 

Ange: Esaki a resulta bastante favorable. 


VENEZUELA 


Red.: Bo por a konta nos algo di bo experiencia na 
Venezuela. 

Ange: En total mi a keda 5 anja na Venezuela na unda 
mi a hunga tur 5 pa Deportivo Portugues. Mi a hunga 
rechtsbuiten, apesar ku mi posicion favorito ta links- 
buiten. En principio mi a keda komo 5 wega sin hunga 
i esaki mes a sosode door un mal comprendimiento pa 
parti di e entrenador i e kaptain di e team. E kaptain 
tabata hunga semper rechtsbuiten, pero a sosode ku 
un dia e entrenador tabata bisa e line-up di e team i e 
kaptain a comprende ku mi nomber a wordo menciona 
na lugar di dje e ora e a kita su panja na unda e en- 
trenador a indikami oficialmente pa hunga e partido i 


4j? 


for di e tempo ei mi a keda hungador estelar. 

E prome wega tabata un bon debut, pasobra mi a hin- 
ka e gool di desempate pa nos equipo por a gana Lara 
4—2. Ora bo ta hunga profesional nan ta exigi basta di 
bo i semper bo mester ta kla pa train i wega. Di e to- 
taal di e 19 weganan mi a hunga mi a score 10 gool. 
Asina nos a gana dos campeonato tras di otro i tambe 
e Copa Amistad. Nos a haja e derecho pa representa 
Venezuela den e Copa Libertadores. Lastimamente 
door di un operacion na mi pia mi no por a tuma parti 
na e gran gira aki, viajando pa Peru, Uruguay, Chile i 
Ecuador, kwal sin duda lo a bira e trip di mi bida. Du- 
rante e tempo ei mi a bin ku vakantie Aruba pa des- 
kansa. Biniendo bek riba e anjanan ku mi a pasa na 
Venezuela, mi mester bisa ku nos tabata train duro. 
Den principio nos tabata train anochi, pero despwes 
nan a ripara ku esaki no ta hasi efecto. Nos tabata 
train 2 ora i mei non stop. P.e.nantabisa ku dialuna 
ta un dia di sosiego, dia di futbolista, diamars nos ta 
haci poko poko, diaranzon ta e dia mas pisa ku nos 
ningun ta desea pa e jega, diahuebs i diabierna 
regular. Lastima ku poko poko e team a kuminsa kai, 
esaki ta debi door di e mal dirigentenan. Nan ta pre- 
fera perde tur nan bon hungadornan i contracta 


amateurnan di Brasil ku salario abao. Esaki ta e moti- 
bo mas bien pakiko mi no a desea mas pa renoba mi 
contract. Mi tabata sinti mi bergonsa pa hunga ku un 
team asina na unda bo ta haja ku ta cierto hungador- 
nan so tabata hunga bon kalidad di futbol. Na Vene- 
zuela mes ta dificil haja hungador di klase, pasobra 
Venezolanonan ta mes interesa den beisball ku futbol. 
Mas tanto bo ta haja ku ta e Kolonianan Italiano, Es- 
panol, Portugues, ku ta hunga futbol. Mi a haja otro 
oferta tambe pa hunga pa otro teamnan pero esaki ta 
hiba kune mucho negoshi pa banda di e teamnan i abo 
mes no ta haja nada, tambe mi tabata entrenador di un 
team amateur, cualporpoko a bira sub/campeon di 
Aruba. 


PORTUGAL 


Red.: Bo no a haja otro oferta ku team di otro pais? 

Ange: For di dos anja pasa mi a jega di haja un oferta 
for di un team di Portugal, na unda hasta nan a manda 
pasashi, pero aki atrobe bo ta haja negoshi ta tuma 
lugar. Awor aki ku mi no tin nada di hasi ku Deportivo 
Portugues un amigo portugues di mi ku tin un super- 
mercado na Caracas a ofrese mi pa paga pasashi pa mi 


Ange Perez den accion riba veld di bala na Venezuela caminda ela hunga cinco anja largo pa Deportivo Portuges den Liga Mayor. 


pa mi bai hasi un prueba na Portugal na kwal mi ta 
hopi interesa. Mi ta wardando riba e oferta aki. 

Red.: Ta berdad ku bo a haja un oferta door di A.V.B.? 
Ange: Mi a haja bishita di algun miembro di A.V.B., 
pero nos no a jega na un areglo ainda. 

Red.: Si boso jega na un areglo lo bo acepte i lo bo sin- 
tibo capas pe? 

Ange: Esaki ta depende di e oferta i e sueldo. Tambe 
ta asina ku si mi acepte mes mi ta spera ku e hunga- 
dornan sabi di respetami, principalmente e desiplina ta 
importante. Naturalmente mi ta sintimi capas pa 
esaki. 


LOKAL 


Red.: Kiko bo ta haciendo awor pa tene bo curpa den 
condicion? 

Ange: Actualmente mi ta praktika ku mi bisinjanan, 
patras di mi kas pa tene mi kurpa den condicion i 
tambe juda e muchanan aki. 

Red.: Kiko bo ta opina dinos futbollokal? 

Ange: Mester un entrenador bon, esaki mi no ta papia 
pensando riba mi, pero riba interes general di nos fut- 
bol. 

Red.: I si bo keda Aruba, den cual team lo bo sigui fut- 
bol? 

Ange: Si jega asina lew ku mi lo haja un bon oferta i 
ku mi lo keda Aruba lo mi hunga pa Estrella, pasobra 
segun mi e ta un di e mehor teamnan ku tin i ku bon 
disiplina. 

Red.: Cual ta bo favorito pa Copa Mundial? 

Ange: Alemania, nan ta e mihor equipo pa e copa aki. 
Brasil si mi no ta duna nan ni chens pa klasifika, nan 
falta nan mihor hungadornan. 

Kiko ta bo consejo pa nos futbolistanan lokal? 

Ange: Mas desiplina i asisti mas tanto ku bo por na e 
trainingnan, tambe cuenta di pleasemento den team 
mester kaba, mester ta asina ku esnan ku ta train, 
mester haja preferencia den weganan. Tambe gobier- 
no i donjonan di trabow mester coopera pa duna e fut- 
bolistanan quisiera mei ora pa nan train, debi ku e 
tempo di train ta mucho poko i asina si tur duna un 
man sin duda nos futbol lo bolbe florece. 

Tabata ja basta laat den atardi ora nos a jega na fin di 
nos entrevista ku un di nos mihor futbolistanan Aru- 
bano/Antillano, kende for di varios anja kaba merece e 
elogia di nos prensa lokal. Ta duel nos si ku Ange 
mester retira ku un edad asina hoben for di futbol pro- 
fesional, perodiotrobanda bo ta haja ku e mester 
buska su futuro. ® 


oe 

Ange Perez, back na Aruba, riba e potret aki den compania 
di su esposa Anna Maria Perez-Giel. 


massat” nr. 
P'ABO TAMBE 


* cu 2, 4 of 5 porta 


* lugar di sinta confortable 

XY patras bo no ta sinta pretá 
(manera otro markanan) 

» apariencia deportivo 

2 baúl hopi grandi 

» circulo di draai cortico, door di 
cual parkeer no ta problema 


GASTO DI GASOLIN: 1: 14 

SERVICIO: hopi bon 

PARTSNAN: (nos ta percura pa bo 
PASSAT keda corre) 


arucar ny. 


Tel. 3055 - 1208 
Sabana Blancoe 35 


y! 


Cartanan Recibi... 


Sr. redaktor, 
Grandi tabata mi sorpresa ora mi a jega hunto ku mi 
amiga kas for di skool hajando mi mama ta zundra un 
asunto cu ta concerni mi. Hasta ela dal mi un canti’man 
sin puntra drechi con e cos ta sinta den otro. Mi a sali 
na careda bai keda serca mi amiga ta despwes e mes a 
bin busca mi. E ora el kier pretende cu ta na telefoon 
nan a jame. Como prueba cu no ta berdad y cu mi ta- 
bata na school e dia ey mi a jama soeur pa el mes bise. 
E ora e ta sorry. Sr. redactor mi ta sintimi malo contra 
mi mama loke el a hasi y pone berguenza na mi cara 
sin cu mi por juda. Naturalmente mi amiga a conta su 
majornan y quien sabi cu e no a conta otro hende mas 
mientras cu no ta berdad. Sr. redactor juda mi saca e 
idea aki for mi cabes. Si sigui asina lo mi perhudica mi 
studio tambe. 

KT; 


Senjorita, 

Esaki nan ta kosnan ku straight by ta sosode aki na 
Aruba, ku hendenan ta jama anonimamente pa jena un 
o cualquier otro persona riba otro, treciendo asina des- 
gusto, malcontento i desunion den un famia bisinja o 
un pareja. Esakinan ta elementonan ku ta danja e pida 
baranka aki, ku semper ta cana nanishi habri pa buska 
cos di papia o pa comenta. Aruba ta dushi tur kos, pero 
e problema mas grandi riba dje ta e hasiemento di 
redo i ganjamento. Kiko un persona ta gana pa jama 
bo mama, mientras ku bo ta inocente, esaki kizas door 
ku nan tin rabia riba bo o bo famia. Un consejo ku mi 
kier a duna tur hende ku ta ricibi cierto jamadanan 
asina anonimo di sera telefon i sin duna nan chens pa bisa 
algo ta somenta i automatikamente nan no ta haja gana 
pa jama un biaha mas i bo ta wak ku cierto elementonan 
asina ta stop, di biba bida di hende. Tuma un ejempel 
ku ta berdad mes, esaki a sosode, ki ta interese mes pa 
jama na telefoon, no lubida ku meskos ku bo pone otro 
sufri, bo tambe ta haja di bo sin ku bo ta spera. Mi 
amiga bo mama a actua malo, pero esaki riba 
consenshi di otro pesei bo mester perdone i lubida e 
asunto aki. Si bo sa ku no ta berdad pakiko preokupa? 
Lubida tur cos i sinja pa bo futuro. 


Senjor direktor, 

Mi ta scirbi e carta aki pa pidi bo un judanza. Mi ta un 
mama ku 9 jui pero nos ta biba den un cas sumamente 
deplorabel. E cas ta di palo i awor door di awacero ela 
bira peor. Dios sa cu senjor por buska un judansa pa 
mi y Dios lo bendiciona bo. Por favor bin hasi nos un 
bishita pa senjor mes mira esaki. 


F. 
Senjora, 
Esaki ta un di e hopi cartanan ku nos ta haja pa pidi 
judansa, pero door di nos investigacionnan hasi nos a 
saka afor ku e famia aki ta esun ku mas mester judan- 
sa. Si nos mester tuma contacto ku otro instancianan 
mes di pober o service clubnan esaki ta dura luna 
prome ku nan lo haja un judansa, pesei nos a disidi di 
aserka algun persona, kendenan manera semper a co- 
opera ku nos. Esakinan ta Sr. Steenhuizen di Antilli- 
aanse Handelmij. i un otro persona kende a prefera di 


’ANTILLIAANSE HANDEL MIJ. N.V.” 


Bo miho adres pa: 


Tur material di construccion. 

Verf SHERWIN-WILLIAMS. Verf ARVEFA. 
Sanitarios VENCERAMICA. Cement CORO i 
tambe awor: 

Refrigerador HOTPOINT 
Lavadora HOTPOINT 
Airconditioner HOTPOINT 
Stoof COLUMBUS 


Pa miho producto, miho prijs, miho servicio 


”ANTILLIAANSE HANDEL MIJ. N.V.” 


Fergusonstraat 7, Dakota, Tel. 2828 
én 4040 


ESTRELLA GROCERY 
Sta. Cruz 250 — Te.: 8420 


"ESTRELLA GROCERY” self service ta situa den cu- 
razon di Santa Cruz i tin un servicio esplendido. 
"ESTRELLA GROCERY” ta hygieniko i completamen- 
te airecondiciona ku servicio rapido. Tur cliente di 
"ESTRELLA GROCERY”, ta clientenan feliz di por 
tin comestiblenan di kalidad i di markanan mundial- 
mente konoci. Bira nos cliente i bo tambe ta un 
cliente feliz. 
"ESTRELLA GROCERY” 
nos orgujo den Santa Cruz. 


SS 


di nos e ta 


Pa construction di bo cura, porta of cualquier otro 
trabou di Welding no ta kedabo ningun otro direc- 
tion cu ”SINT JAGO WELDING SHOP”, situa na 
Tarabana. ”SINT JAGO WELDING SHOP” tin 
trahadornan experto den weldomento y ta hasi bo 
trabou na un prijs barata. Pa cualquier trabou di 
weldo di aluminium, acudi libremente na.... 


St, Jago 


TEL. 3033 

keda anonimo. Pero gracias na e personanan aki nos 
por a logra juda otro hende ku ta den estado di ur- 
gencia. Debi ku nos a skirbi for di promer bes kaba ku 
nos lo no publika nomber ni adres, nos lo no hacie tam- 
poko awor pa esaki mester capta e bista for di pueblo. 
Esakinan ta obtenibel na nos redaccion. 

Mucho ta e cartanan di felicitacion ku nos a ricibi pa 
Senjor Betico Croes, pero esaki ta imposibel publika 
tur, pesei den nomber di tur esnan ku a manda un 
carta, nos ta extende palabranan di felicitacion na 
Senjor Betico Croes i lo demas miembronan di direc- 
tiva i votadornan di e partido M.E.P. 


Senjor editor, 
Mi tin un mucha muher ku mi a conoce for di tempo di 
school. Despues door cu el a bai studia afo nos a perde 
contacto ku otro. Pero awor el a regresa y pa casuali- 
dad nos a topa otro den un fiesta, na unda nos bista a 
encontra otro atrobe. Despues diabaila hopi ku otro 
nos tur dos a constata ku nos ta sinti mes un cos cu 
antes pa otro. Pero ora mi a bisa mi mama el a hera 
bira loco pasobra e di pa tur lo ke el a tende tempo cu 
e tabata studia den exterior, mi ta basta p .. . pa acep- 
te. Pero senjor editor mi ta stime y e tambe y nos tur 
dos a confia otro loque a sosode. Mescos mi tabata tin 
derecho pa a hasi mi a hasi mescos e tin. Duna mi un 
consejo. 

Un mucha homber moderno 


Amigo, 

Bo tin tur razon pa ta moderno. No laga ningun hende 
influencia bo amor. Ta abo mester sa ken i di ki 
manera lo bo acepte. Si otronan no ta acepta un mucha 
mujer ku su faltanan ta nan asunto pero si abo si ta 
acepte ta abo ta esun ku mester tuma e decision. 


Senjor editor, 
Mi ta un estudiante di 15 anja y mi ta bai Mavo. Mi tin 
un mucha homber di mi mes school. A sosode cu nos 
dos a sali y senjor mes por comprende loke a pasa. 
Pero mi a hera frega. Awor e kier nos sali atrobe pero 
mi tin miedo di sali sin proteccion kumi. Senjor ta kere 
mi por haja pil cumpra sin orden di dokter y duna mi 
un bon consejo. Contesta mi pronto, si ta posibel e 
proximo edicion. 

Un mucha mujer buskando consejo 


Senjorita, 

Bishita un dokter, pero lastima si, kuboa kuminsa na 
un edad asina joven sin tin ningun siguransa. Imagina 
bo algo pasa, bo ta suficientemente prepara pe i bo 
mucha homber tambe. Nunka bo mester a durf mes di 
a kuminsa ku esaki, pasobra esaki ta duna bo otro pen- 
samento, idea etc. Hasta esaki por perhudika bo estu- 
dio. Pensa hopi bon prome ku bo hasi algo asina, evita 


ta mihor ku lamenta. ® 


Dynamic 


SPRITZER + ARUBA 
FUHRMANN BONAIRE 
CURACAO 
ST. MAARTEN 
NEW YORK 


7. 


i Div BEACH 


Wine, dine, dance and relax all under the 
”DIVI-DIVI TREE” 
Enjoy yourself on the beach, the swimming 
pool and the 
"Pelican Beach Bar 8 Patio Beach Hotel” 


E supermercado di más grandi y moderno di Aruba. 
Completamente airecondicioná. 

Gran colekshon di trahenan deportivo. 

Trahe di banjo, marca ”Triumph”. 

Un surtido grandi di cosmetica. 


Nos "Buster Brown Boutique” unicó. 
Nos Jovennan di Aruba naturalmente ta hasi compras na 


PLAZA shopping center ARUBA 


Cachita Lacle: 
Konkurso Miss Caribe 1973 


mal organisa. 


Aruba Promotions 


a manda protesta 


Debi ku Revista Amistad semper ta buska di informa 
io mehor i tambe e presentacionnan ku nos kandidata- 
nan ta hasi den exterior den nomber di Aruba, nos a 
entrevista Cachita Laclé, 2nd runner-up Miss Aruba 
1973, kende a representa Aruba durante e konkurso 
Miss Caribe 1973. E entrevista aki tambe ta na su de- 
bido lugar ya ku Chachita tabata tambe Reina di Car- 
naval di Aruba 1970 i en koneccion ku e di 20 anja di 
existensia di SAC nos por logra hanja su punto di bista 
enkwanto nos Carnaval. 


Na Maracaibo Cachita a wordo akompanja pa e miem- 
bro di Aruba Promotions, Srta. Intje Martinez. E elec- 
cion aki a dura for di dia 8 pa 18 november 1973. 
Amistad: Cachita bo por a konta nos algo di bo biahe? 
C. Laclé: Esaki ta un die biahenanmas desagradabel 
ku mi a jega di pasa den mi bida i kasi mi no kier kor- 
da ariba dje mes. Pa bisa berdad tur kos tabata bruha 
i sin ningun direccion. Imaginabo ni un programma ta- 
bata tin. Ningun di nos tabata sa kiko pa hasi. Tanto 
bisti ku nos mester a prepara, tur tabata pornada, debi 
ku nos no a usa nan. Laga mi konta bo un pret. Ta e 
kandidatanan mes tin ku find out kiko nan tin ku hasi i 
unda nan tin ku bai i a sosede p.e. ku tin biaha nan ta 
bisa nos pa bisti shimis largo, despwes nan a bisa nos 
kambie pa shimis kortiko, despwes bolbe kambia, 
asina nos a keda mas ku tres biaha prome ku nos a sali 
di hotel. 

Un biaha nan a bisa nos ku nos lo bai bishita un kas di 
deputado, na unda lo tin un fiesta na nos honor. Nos 
tur a prepara nos mes masha netjes mes keriendo ku 
esaki lo bai ser un fiesta masha elegante. Despwes di a 
kore hopi por fin nos a jega e kas i pa nos gran sor- 
presa nos a hanja poko homber bieuw ta hunga domino 
i esei tabata tur e fiesta. 

Ta un dia so nos a tour huntu ku e grupo, kwal tabata 
inclui un bishita na e Conseho Municipaliesaki tabata 
e dia di mas fastioso pa mi, debi ku nos mester a duna 
un regalo na e president di e Conseho Municipal, i mi 
no tabata tin ningun, mientras tur e otro kandidatanan 
si tabata tin esaki. 

Gracias na Dios ku mi tabata tin un boeki di Aruba ku 
mi i esaki a sirbi komo regalo; pero mi a sintimi malo, 
pasobra tabata tin kandidata ku a duna bon recuerdo. 
Anochi nos a bai un discotek pero e no tabata un lugar 
representabel hasta tabatin tiramento. 


Cachita Laclé, Reina di Carnaval 1970. 


"KONG HING SUPERMARKET” 
Havenstraat 16 — Tel.: 1219 - 1698 
E Supermercado mas hygieniko i moderno di Aruba. 
"KONG HING SUPERMERCADO”, 
kompletamente airecondicioná. 
na 
"KONG HING SUPERMERCADO,, 
bo ta haja di "A” te "Z” den comestible, loke ta na 
bo gusto.. Nos comestiblenan ta limpi ¡ fresko. 
Nos tin, un parking lot espacioso pa tur nos clien- 
tenan, Nos servico ta por major ¡ detal. 

Amistad: Cachita ki dia e eleccion a tuma lugar? 

C. Laclé: Esaki tabata un bruhamento kompleto. Ima- 
ginabo ku ariba e ultimo dia ku e eleccion mester a tu- 
ma lugar ningun hende tabata sa si esaki lo bai door, 
te ku despwes di merdia durante un reunion ku nos, 
nan a bisa nos ku esaki lo bai door e mesun atardi ei. E 
ora ei nos a hanja sa ku nos mester presenta den bikini 
rond di swimming pool di e hotel kaminda nos a keda i 
despwes nos lo bai ariba un ferry na unda e eleccion 
final lo tuma lugar. 

Ningun di nos tabata sa kon pa hasi ni unda nos mes- 
ter kamna. Pami tabata peor, pasobra mi tabata esun 
prome ku mester a representa i for di tur caminda nan 
tabata purba di guia unda mi mester pasa. Na final mi 
a disidi di kamna na mi mesun sistema. 

Despwes nos a sali pa bai ariba e ferry. Nan a splika 
nos ku e ferry aki lo ta algu luhoso ku tapijt etc. Pero 
esaki ningun momento tabata asina. Despwes di e pre- 
sentasion nos mester a keda mas ku dos ora prome ku 
nos a hanja e decision. E kontamento di voto tabata un 
bruhamento kompleto. Bo tabata hanja ku e president 
i algun miembronan di Comision tabata sinta hunto ku 
e jurado durante ku nan tabata hasi nan konteo final. 
E miembronan di jurado ningun tabata consisti di hen- 
denan international, hasta tabata tin un mucha muher 
di 15 anja. 

Amistad: Bo a sali den un di e finalistanan? 

C. Laclé: Si, mi a sali den e dies finalistanan, pero den 
e cinconan si mi no a sali. 

Amistad: Pakiko tabata tin asina hopi discusion si e 
eleccion lo tuma lugar si of no? 

C. Laclé: Pa esaki tabata tin hopi comentario, tin ta 


bisa ku esaki ta debi na falta di plaka i otro ta bisa 
door di política. I te ora nos a regresa nos no a hanja 
sa e motibo exacto. 

Seguidamente Amistad a hasi Srta. Intje Martinez 
chaperone di Cachita Laclé e siguiente pregunta: Si 
Cachita Laclé tabata tin oportunidad di a gana e titulo 
i kiko tabata e decision ku Aruba Promotions lo tuma 
enkwanto esaki? 

I. Martinez: Sí, comparando educacion, actuacion i bis- 
tamento, Cachita tabata tin masha hopi chens mes i 
presidente di e Comision mes a bisa nos ku e decision 
ta bai entre Mexico i Aruba. 

Aruba Promotions a manda un carta di protesta den 
kwal nan ta protesta ku si no bin un cambio nan lo no 
participa mas den e eleccion. 

Finalmente Amistad a haci Cachita e ultimo pregunta 
riba Carnaval. 

Cachita bo por a duna nos bo opinion enkwanto 20 anja 
di Carnaval? 

C. Laclé: Carnaval di Aruba a progresa hopi. Sac mes- 
ter perkura pa e espasio ku ta keda entre e gruponan 
mester wordo evita pa hasi ku e parada no ta perde su 
buniteza. Tambe nan mester zorg pa e Carnaval ku- 
minsa mas trempan posibel pa asina e por kaba trem- 
pan tambe. Pueblo mester sinja accepta tambe e Reina 
ku sali eligi i no kritike, esaki por trese un fin na nos 
Carnaval. SAC mester perkura pa un lugar mas 
grandi, p.e. si un Reina di Districto sali, pa nan por 
fieste. 

Na final di e entrevista Cachita a participa nos ku e 
anja aki e lo drenta enlase matrimonial, si nan keda kla 
ku e plannan ku nan tin pendiente. ® 


22 GALANT 


Dodge Galant 1400/1600 Sedan 


Un auto nobo y excitante di Japon!!! 


E Dodge Galant tin algo extra - E ta excitante, 
“confortable - Bon calidad - Espacioso - Poten- 
cia, bini y mirele, bini y manehele. Alfin un auto 
Japones cu ta traha specialmente p'abo!!!! 


DODGE GALANT 


VIANA AUTO SUPPLY CO., Inc. 
SAN NICOLAS - Phones 5120-5121 


IT WILL SPOIL YOU FOR ANY OTHER 


È CHRYSLER 
INTERNATIONAL 


NATIONAL MOTOR CO., Inc. 
ORANJESTAD - Phones 1505-3027 


Theolindo (Lindo) 
Lopez, conocido kan- 
tante, komiko i com- 
positor Arubano ku 
Vakantie na Aruba: 


“Actualmente Antillanonan 
ta worde hopi discrimina 
na Hulanda” 


Lindo, konocido komiko, ta forma hunto ku Tom De- 
laney e grupo Los Wois Wois. Ningun hende no por 
keda sin acepta ku Los Wois Wois tabata e grupo mas 
komiko ku Antillas a jega di konose. Lindo a jega di 
composita basta disco den su bida, pero ”Tristemente” 
tabata esun ku a kibra tur rekord i si mi no ta kiboka e 
tin e rekord entre nos artistanan lokaal. Varios hende 
ta jame tambe e homber mas tristo di Antillas, door di 
e disco aki. 

Lindo ta kasa ku Sra. Ina Langedijk i tin 2 jui. Lindo a 
nace dia 11 december 1938. Ya kaba e tin 6 anja ta 
biba na Hulanda. I lastimamente ku ta net personanan 
asina ku Aruba tin mester ku ta hiba Aruba su cultura 
padilanti pa motibo di skarsedad di trabow mester a 
emigra pa Hulanda pa buska su futuro. 


LOS INDIOS 


Promer biaha ku e a bai Hulanda e a traha na un com- 
pania di aseguro. Awor di dos biaha ku e a bai Hulanda 
porfin ela dicidi di sigui ku musika, esaki a sosode du- 
rante e ultimo anjanan. Manera e a konta nos ku 
eigenlijk e ta actua den dos grupo pero su mes grupo 
ta "Los Indios del Caribe,” di cual e i Elwin Margarita 
ta dirigente, mientras ora e ta liber semper e ta actua 
ku los Merengueros. 

E grupo den su majoria ta consisti di Antillanonan, 
kendenan ta: Elwin Margarita, Simon Castablanka, 
Ruben Dubero, Francisco Vrolijk i su persona. 


FALTA 


E experiensia di mas tristo i desagradabel ku e tin ku 
e grupo aki ta morto di un ex-compositor di nan, un 
Surinaam, kende segun su persona a fajese door di 
falta di dokter, kende te ultimo tabata insisti ku e no 
tabata malo i ku e dolor ku e tabata haja ta mas o me- 
nos algo ku lo pasa despwes. 


Muebleria “TU 


HOGAR ” Tel. 1371 


A kaba di ricibi set di kamber for di Alemania; 
Un surtido grandi di lampi especialmente pa casnan nobo. Setnan especial di sala i 
comedor. 


Theolindo (Lindo) Lopez 


E tamborero di e grupo ta bon konosi aki na Antillas 
especialmente na Corsow i ta wordo jama Mo Chin 
Tamborero. 

Kere mi, Lindo ta sigui konta, kizas aki na Aruba nos 
grupo lo no haja acogida nunka, pasobra ya kaba nan 
ta costumbra ku e sorto di musikanan aki, pero na Hu- 
landa e Hulandesnan no ta costumbra ku esaki i e can- 
ticanan ta kai na nan puro smaak. Esei no ta nada, bo 
mester mira nan baila e piezanan aki, pero nan ta ani- 
ma bo hopi loke nos ta aprecia. 

Mi mes ta toka acordeon i kanta de bes en cuando. Tin 
biaha nos ta toka for di 9or di mainta i asina duna 3 
diferente presentacion e dia ei. 


FAVORITO 


Riba nos pregunta, ku for di unda nan ta haja e pieza- 
nan pa train i toka, e ta kontesta nos ku majoria bes 
nan kantikanan preferi i favorito ta kantikanan ku un 
tempo tabata hit mundial, manera ”Cielito Lindo,” 
”Malaguefia” etc., den un solo palabra Latino-Meri- 
cano. 

Nos no ta toka ni kanta kantikanan ku ta hit aki na 
Aruba, pasobra na Hulanda e hendenan no konose nan 
i automatikamente nan no ta kanta hunto ku bo i ni 
sinti nan den esfera di bo actuacion. Pero ku e hitnan 
bieuw nan tambe ta kanta i aplaudi bo. 

Ku Los Merengueros mas tanto nos ta toka meren- 
gues. E hulandesnan ta loko ku merengue. 


GOOCHELAAR 


Tabata pa nos un sorpresa ora Lindo a konta nos ku 
durante dos luna largo e a actua komo goochelaar den 
un nightclub na Spanje na unda e a haja hopi acogido i 
fama. Lindo na e momento aki a presenta na nos un 
tarjeta ku e ta miembro di e Club di Goochelaarnan na 
Hulanda. 


RUBEN DUBERO 


Segun Lindo ta konta nos, ku Ruben tin un bos tre- 
mendo i e ta masha gusta door di e hulandesnan. "Mi 
ta mirele dentro di algun tempo mas komo un gran 
kantante. Semper e ta wordo aplaudi pa su interpreta- 
cion nan,” asina e ta bisa. 


MODELO 


Den varios okasion Lindo a traha komo reklame-model 
pa varios productonan mundialmente konoci. Nunka e 
a actua na television, pero si varios bes na radio. 
Tambe e a inskribi su mes pa traha den pelicula pero 
pa esaki e ta considera su chens masha chikito mes, ja 
ku tin hopi hende ariba wachtlijst. 


HOPIAGRADABEL 


Riba nos pregunta pakiko e a duna e grupo e nomber 
di Los Indios del Caribe aki Lindo a contesta nos door 
ku hopi Hulandes tin e impresion ku nos ta desendien- 
te di katibonan, rasa africano. Esaki ta debi ku hopi 
souvenirnan ku nan ta haja aja tin algo di negro ku 
nan. Door di e nomber aki nos kier laga nan mira ku e 
cultura di Aruba ta hopi destinto i adelantá. 

Lindo kiko bo ta opina di e salario na Hulanda? 

« Wel esaki ta depende di e fama i e balor di e artista. 

Lindo cu vakantie na Aruba den compania di su esposa Ina Langedijk y nan dos yiunan. 


a B 


Mi salario no ta di un top-artiest, pero e ta hopi agra- 
dabel. Mi no kier pa mi wordo konsidera komo un ar- 
tista pasobra esei mi no ta, mi ta un musikante, paso- 
bra majan mi por stop trobe i bai traha un trabao ge- 
woon. 

Na unda boso a jega di actua? 

Na Hulanda den casi tur e lugarnan i provincianan im- 
portante, i tambe na Spanje, Belgika i Alemania. 

Un di su deseonan mas grandi ta pa duna un floor 
show den un di e hotelnan aki na Aruba, pero esaki no 
ta fasil. Tambe mi ta desea di duna un show komiko 
hunto ku Shon Benchi di Corsow i tambe otro artista- 
nan local. 

Los Indios del Caribe tin pensa pa pronto graba nan 
propio long playing, kwal lo wordo jama ”Bianca.” En- 
tre e kantikanan ku nan tin plania pa graba tin un de- 
diká na Antillas, esaki ta bai tokante brua, jokes An- 
tiliano, etc. Exactamente e no sa kwal lo ta e 12 kanti- 
kanan ku lo bai ariba su long playing, pasobra nan tin 
ku presenta 16 kantika i e cas grabadora ta escoge e 12 
mehornan. 

Bo por a konta nos algo di e bida na Hulanda? 

E bida na Hulanda ta hopi duru i e no ta e paraiso ma- 
nera hopi hende ta kere ku e ta. Pa esnan ku ta jega 
nobo ajanan e ta resulta un desepcion i hopi biaha nan 
ta hanja heimwee. 

Pero un kos si e ta sinja nan kon pa para ariba nan 
mes pia. Na Hulanda tin e peligro tambe ku e major- 
nan ku no duna nan juinan e libertad ku nan desea por 
perde e jui aki pa semper, ja ku e lugar aki ta asina 
grandi i nan ta bai biba na kwalkier otro lugar. 


SEX 


Den sex Hulanda ta tremendo. Na television ta wordo 
duna les di sex. Bo ta mira ariba pantaja homber i mu- 
hernan kompletamente desnudo i splikasion nan en- 
kwanto organonan sexual di ambo sekso ta wordo du- 
na. Tambe na skool sorto di lesnan asina ta wordo du- 
na ku hendenan desnudo. 


I kiko ta bo opinion di esaki? 

Wel, informacion sexual no ta malo, basta ku e ta wor- 
do duna den un forma educativo i desente. E mucha- 
nan tambe tin deber di hanja sa e realidad, pasobra e 
keremento den ooievaar mester kaba. Loke mi ta han- 
ja malo si ta e sex winkelnan ku tin tur kaminda aja- 
nan i ku ta show tur artikulonan sexual publicamente. 
Esaki ta wordo mira door di grandi i chikito. Bo ta 
hanja tur sorto di articulonan sexual den e showcase 
nan, hasta artikulonan manera asbak, bela etc. traha 
den forma di organonan sexual di un ser humano. Na 
Hulanda bo ta hanja hopi life show sexual na unda bo 
ta mira tur klase di actuashon di ambos sexso. Antes 
no tabata tin nada di e kosnan aki. 

Ki konseho bo tin generalmente? 

Pa hasi Aruba mas konosi internationalmente. Pa 
tuma un ehempel ku na Hulanda mes bo ta haja ku nan 
no sabi nada di Antillas, mucho menos di nos kostum- 
ber i manera di biba. Hasta un biaha un a puntrami si 
nan ta tira pijl en boog aki i si tin oerwoud. Esunnan 
ku a bishita Aruba ta bisa: ”Aruba is voor ons een pa- 
radijs” i semper nan ta regresa ku e deseo pa bolbe 
bek akinan. Esaki kizas ta bin door di e film nan ku 
nan ta pasa aja bao di Aruba i kwal majoria bes ta 
konsisti di e partinan mas pober i atrasa di Aruba. Mi 
no sa pakiko esaki ta wordo hasi, pero naturalmente e 
ta laga un mal impresion atras. 


DISCRIMINACION 


Un conseho pa esun nan ku ta bai Hulanda ta pa nan 


Lindo Lopez y Ruben Dubero, dos arubano cu ta cose- 
chando hopi exito cu nan musica na Hulanda. 


# 


tin un trabao sigur, pasobra actualmente Antillianonan 
ta wordo hopi discrimina. Hopi Antilliano mes a danja 
pa e otronan, p.e. ku nan actonan di droga, hortamen- 
to, matamento etc. 

Lo ke si mi ta hanja stranjo i tristo ta pa e Antilliano 
ku ta bai traha ku kontrakt na Hulanda. Nan ta wordo 
demasiado ganja ku bon trabao, bon. salario, aloha- 
miento etc. mientras ora nan jega aja bao nan ta keda 
kompletamente desapuntá. 

Gobierno mester hasi algo den esaki. Tuma p.e. e Go- 
bierno Spanjo. Tin hopi Spanjonan ta bai traha na 
Hulanda, pero ku mehor condicion nan, p.e. mehor sa- 
lario ku e Hulandesnan ku ta traha na e mesun lugar. 
Kada dos siman nan por manda plaka pa nan kas, tam- 
be e vakantie ku nan ta hanja ta algo mas ku esun di 

Hulandes nan mes i hasta e biahe pa nan pais ta wordo 
paga pa e Compania ku nan ta traha ku ne. 

Pakiko esaki no por ta meskos ku nos Antillianonan? 
Ta pasobra tin hopi desempleo i Gobierno ta contento 
pa nan libra di algun hende. Segun mi tin entendi has- 
ta e pasashi ku e Compania ta paga pa e Antilianonan 
bai traha na Hulanda mester wordo paga bek na e 
Compania. 

Nos e keda basta laat combersando ku Lindo i su 
señora enkwanto su plannan pa futuro. Tabata un ano- 
chi bastante agradabel unda nos a wordo bon sisibi 
door di famia Lopes. Nos ta kontento ku nos ta e uniko 
medio di publicidad ku a entrevistá Lindo, komo un di 
nos gran artistanan lokaal. 

Nos ta spera ku e lo sigui representa nos nomber na 
Hulanda i nos ya desee hopi exito pa futuro. e 


Fuera di ta un conocido cantante, Lindo ta na Hulanda 
komiko, goochelaar, compositor y tambe modelo. 

Vivian Croes, 
a bira Tercer finalista 


na Cali. 


Vivian Croes a logra sali e tercer finalista certamen 
Panamericana de Belleza na Cali, Colombia. Nada me- 
nos ku 20.000 persona a presenta e eleccion aki. 
Durante e diez anja di existensia di Miss Aruba, taba- 
ta prome biaha ku un finalista di Aruba a sali eligi ku 
un puesto asina halto. Aruba i Antillas mester ta orgu- 
joso ku un exito asina. E evenementonan a tuma lugar 
di dia 25 te 30 december, na kwal certamen a participa 
nada menos ku 16 kandidata di diferente paisnan La- 
tino Americano. 


KONTENTO 


Vivian no solamente a sali tercer finalista pero tambe 
a obtene e segundo lugar den trahe tipico. Durante e 
viahe aki, Vivian a wordo akompanja pa su tanta Nena 
Ponson. Vivian tabata sumamente kontento i satis- 
fecho ku e trato i e desarojo di e programa. Esaki a bai 
na debido coordenacion i segun e ta konta nos ku kasi 
nan no tabata tin tempo pa drumi drechi debi na e 
tanto ocupacion nan ku nan tabata tin. 


TRATO 


Aja bao e a recibi un bon trato door di tanto e organi- 
sadornan komo e publiko di Colombia. Vivian a konta 
nos ku e a hasi un bon propaganda pa Aruba pasobra 
kasi ningun hende tabata sabi unda Aruba tabata 
situa. 

E a laga asina un bon impresion atras ku hopi hende ta 
interesa pa bishita Aruba. Un kos si Vivian ta haja ku 
e Comision di Aruba mester perkura pa e representan- 
tenan di Aruba mester hanja souvenirnan i diferente 
regalitonan pa parti pa e otro kandidatanan i e Comite 
organisador. 


RED.: Nos tabata tin e oportunidad di mira varios re- 
vistanan ku Vivian a bin ku ne na unda kasi tur dia su 
potretnan a wordo publika. Nos por a nota ku Vivian 
en berdad tabata e favorita di e revistanan Colom- 
biano. Tambe e a risibi varios souvenirnan di e repre- 
sentantenan. Nos ta kontento ku e puesto obteni door 
di Vivian i nos ta gradisie pa su bon trabao ku e a hasi 
den exterior. o 


VIVIAN CROES 


DIADOMINGO 4 
10 di FEBRUARI 1974 £ — 


"MOVIMIENTO ELECTORAL 
k DI PUEBLO” 


lo conmemora su di 


tercer anniversario den 
teatro Rialto na Playa 
pa 10'or di mainta. 


Nos juventud, lidernan i henter pueblo di Aruba ta wordo 
spera na dicho ocasion. 


Pronosticacionnan pa 
anja 1974 pa 
Aruba/Antillas 


1. Un politiko lo fajese. 

2. Mas personanan importante deskubri den asunto- 
nan di droga. 

3. Scarsedad di un alimento di primera klase. 

4. E totaal di mortonan di trafiko di anja 1973 lo 
wordo surpasa. 

5. Un partido politiko ta den formacion. 

6. Un escandalo familiar (un famia hopi konoci) lo 
wordo treci den publicidad. 

7. Unaccidente fatal ku lo causa morto di mas ku un 
persona. 

8. Aruba lo trece un victoria for di exterior. 

9. Un escandalo sexual deskubri. 

10. Un quiebra den un partido politiko sin duda no ta 

exclui. 


Resultado final di e encuesta 1973 organisa door di 
Revista Amistad. 

Esaki ta stimula tur personanan ku ta purba hasi algo 
util pa Aruba. 

Nos ta sumamente satisfecho ku e resultado ja ku e 
kantidad di participante di e anja aki a surpasa e kan- 
tidad di anja pasa. 


1. Politico mas popular di aña 1973 
BETICO CROES 

2. Deportista mas destaca durante afia 1973 
EDDY RAS 

3. Cantante mas popular di afia 1973 

RUDY ”STONE” 

Actor activo mas formidable pa aña 1973 

OSLIN BOEKHOUDT 

5. Discjockey mas mihor durante aña 1973 
JOHNNY HABIBE 


> 


6. Animador mas mihor di aña 1973 
RONNY BRITTEN 

7. Radio Emisora mas scucha di aña 1973 
VOZ DI ARUBA 


8. Conhunto mas gusta di aña 1973 
PODER LATINO 
Beatband mas gusta di aña 1973 
R.P.M. 
10. Disco compone pa nos artistanan lokaal mas gusta 
di aña 1973 
"TA DI NOS E TA” 
(LOS JUVENILES) 
11. Persona mas importante pa afia 1973 
LEO CHANCE 

FRANK AUTO PARTS 
tel.: 8071 


situa pariba di Club Estrella na Sta. Cruz ta bo cas 
favorito pa tyranan segundo mano y den tur tamanjo 
cu ta bini for di autonan cu a caba di kibra na Merca. 


Manera e nomber mes ta bisa nos tin tur clase di 
repuestos. 

Den nos servicio nos tin e.o. cargamento di bateria 
y drechamento di tyra. Nos portanan ta habri 
for di dialuna te diabierna te 6'or di atardi 
y diasabra te 12'or di merdia. 


Tur Diajuebs anochi di 8.15 pa 11.00 
DISCORRAMMA 
via Radio Hoyer | 


Tur Diasabra nochi di 9'or pa 12'or 
SAFE-DRIVING 
via Radio Hoyer | 


Tur anochi di 8.30 pa 11’or 
SAFE-DRIVING 
via Voz di Aruba 


Tur Diadomingo anochi di 7'or pa 10'or 
DISCOMUNDIAL 
via Voz di Aruba 


Tur esakinan y hopi mas presenta y produci pa 


ADDISON PROGRAMS CO. 


Corsow tel. 44287 Aruba tel. 8071 

WILHELMINASTR, 31 
net enfrente di Baroud N.V. 


200/97 di rebajo riba blusa, carson, set pa damas, 
an jeans, etc. Tambe nos a kaba di ricibi un lote 
grandi di set di jeans pa e 
temporada venidero di 
Jara ; 0 CARNAVAL i camisanan 
yy den tur color i 
"ri n 2 a” size, body-fit ku di 


biaha ta kapta 
Corda warda e etiketnan di 


"FRIESCHE VLAG” 


y cambianan pa boekinan valioso na nos 


TEL. 4227-4228 


hende su atencion. 


Libreria 


JAN BODEGOM & CO. 


TEL. 1284 - 3025 - 3026 
Werfstraat - Oranjestad 


When you are out of SCHLITZ 
BEER 


you are out of 


ARUBA TRADING COMPANY 


Tel. 3950 — Weststraat 17 


SUBARU 1400 


Nos a resta solamente algun ”SUBARU SPORT 
COUPÉ” na e prijsnan masha reduci. 


Pesei purá.... hasie lihé, pasobra bo por poseé 
un di nan promer ku nos prijsnan nobo wordo 
stipula. Pasa e luna aki mes i probechá di e 
ganga ei. 

| e ora abo tambe lo ta un di e miljones di per- 
sona ku ta posee un auto lujo, comodo, moder- 
no, hopi potencia i toch na prijs barata. 
SUBARU SPORT COUPÉ”, un joya riba nos 
carreteranan. 


AUTORAMA MOTOR CO. N.V. 
CURA CABAI 137 TELEFOON 6100 

Antoine 
GD Croes 


ANTOINE GAVIER DAVID CROES tin 16 anja di 
edad i ta actualmente den 2de klas di E.T.A.O. na 
Maria College. Riba nos pregunta cuanto biaha e ta 
kampeon di Aruba den Judo, Antoine a kontesta nos 7 
biaha den division ”Junior” na Aruba i den e mesun 
klase aki 3 biaha di Antiyas. 

Antoine a konta nos ku e a viaja 3 bes pa Curacao i 1 
bes pa Venezuela na unda e a ricibi un medaja di oro 
komo e Judoka más destaka na Caracas, Venezuela. 
Actualmente e ta posee groene band i e tin 4 anja ta 
train Judo. Durante nos bishita na kas di su majornan 
nos por a komproba su exito door di a mira varios 
medaja-itrofeonan. Antoine di parti di red. di REVISTA 
AMISTAD nos ta deseabo hopi exito pa futuro i nos ta 
spera ku lo bo sigi train duro pa hiba nomber di Aruba 
màs halto ainda den exterior. 


Pacheco 


Domacasse: 


“Independencia 
no kier meen 
Politicamente so, 


pero tambe Mentalmente” 


Den luna di januari sala di Cas di Cultura tabata yen 
yen durante e dos presentashonan di ”Konsenshi di un 
Pueblo”, un obra teatral skirbi y dirigi pa e hoben bo- 
neriano Pacheco Domacassé. 

Pacheco un hoben activo antiyano ta maestro di skol, 
pero ta move hopi riba tereno cultural tambe. E ta 32 
anja y ta casà cu Diana Lebacs, otro conocido figura 
riba tereno cultural. Diana ta actora (den p.e. ”E Ma- 
ma Kalakuna”), escritora y tambe e ta modela. Pache- 
co a nace na Boneiru y dia e tabatin 12 anja ela bai 
Corsow, caminda e ta biba te ainda. 

AMISTAD a probecha di e ocasion di cu Pacheco Doma- 
cassé tabata na Aruba pa dirigi su obra y nos a tene un 
entrevista cuné cual resultado nos lektornan por haya 


aki bao. 


PACHECO DOMACASSE 


Amistad: "Konsenshi di un pueblo” ta e promer obra 
cu Aruba a conoce dibo. Bo a cosecha hopi exito cune 
na Aruba. B'a yega di skirbi otro obra grandi? Por pa- 
pia tambe di un cierto desaroyo den bo obranan, bo ta 
kere? 

P. Domacassé: Promer cu ”Konsenshi di un pueblo” 
m'a skirbi tres otro obra grandi: Opus I, Tula y Tochi. 
Mi mester confirma cu tin cierto desaroyo den mi sis- 
tema di skirbi y tambe den e kontenido di e obranan. 
Opus I tabatin como tema problematika di mundo den 
su totalidad, esta e problemanan cu tin riba tereno po- 
litiko, ekonomiko y social. 

Den mi di dos obra m'a cambia di tema den sentido cu, 
mirando e systema di opreshon mundial, m'a bin cas 
bin waké na Antiyas mes. E sistema di traha tambe a 
cambia mes ora, pasobra na e momento cu m'a bin cas 
back, m'a mira cu nos tin nos mes cultura, nos mes 
systema di haci nos cosnan. 

Di mes e obranan a tuma un cambio cu ta klop mas cu 
nos systema di . . . laga nos bisa nos systema di papia, 
nos systema di move, enfin henter nos systema di... 
Ta dificil pa splika esaki pasobra ta mas bien algu cu 
bo ta sinti. 


DINAMIKO 


Laga mi trata di duna un ehempel. Mi promer obra ta- 
bata asina cu mi tabata usa masha hopi luz, imitando 
europeonan, imitando e systema di afor. Anto ora m'a 
bin back cas, m'a ripara cu mi no mester trece hopi luz 
pa trece un cos cu hopi dinamismo. Nos pueblo di su 

mes tin hopi posibilidad di ta dinamiko door di su sen- 
timentonan, door di su moda di cana, su moda di papia. 
Asina cu tumando e cos tipikonan aki como base, m'a 
crea un systema di comedia cu ta pas mucho mas cu 
nos pueblo. 

Awor aki mi ta kere cu mi obranan por ser yama re- 
volucionario cultural, como cu nan ta expresa un sorto 
di lucha contra problematika di nos pueblo. 

Amistad: Direkshon di "Konsenshi di un pueblo” ta- 
bata den bo man. Ta promer vez cu b'a dirigi un obra 
teatral of b'a yega di hacié mas vez? 

P. Domacassé: M'a yuda dirigi Tula. E direkshon di 
Tula tabata den man di Tony Brulin, pero hunto cuné 
m'a regisa specialmente e intonashon, e systema di pa- 
pia, e systema di trece nos emoshonan dilanti, pasobra 
p.e. un hende di Europa no ta mira cu cierto palabra 
cerca nos kier meen mucho mas, tin mucho mas emo- 
cion su tras. 

Mi ta kere cu e mehor systema pa traha ta manera nos 
a traha Tula y talvez t’esei a haci cu nos a saka tur 
loke tabatin den Tula. Despues a bin Tochi cu m'a re- 
gisa completamente mi so. 

Esaki ta bolbe mustra nos riba e hecho cu talvez awor 
aki nos no ta cla pa nos mes haci tur loke nos mester 
haci riba tereno cultural pero a lo largo mester bira 
asina cu ta nos mes mester tuma tur mando riba te- 
reno cultural pasobra ningun hende no por conoce nos 
alma mehor cu nos mes. 

P'ami cultura di un pueblo, ta alma di un pueblo, ta 
mente di un pueblo. Pasobra e momento cu bo papia di 
desaroyo cultural kier meen cu bo ta papia di desaroyo 
di mente di un pueblo tambe, pasobra cultura ta nace 
for di mente di hende. 

Ta pesei cultura ta -asina importante pa un pueblo den 
desaroyo. Especialmente pa nos aki den Caribe y mes- 
kos pa tur pais cu a worde colonisá, nos tin un pro- 
blema grandi y esaki ta un heredacion cu nos a haya di 
nos historia colonial cu nos a bira mas o menos katibu- 
nan mental. 


Nos systema di pensa ta completamente loke historia, 
esta nos pasado a sinja nos. Y nos historia a worde be- 
paald door di europeanonan. 

Awor tin hopi moveshon cu kier independencia, pero 
independencia no kier meen solamente politikamente, 
mental tambe nos mester ta independiente. E libera- 
cion politiko ta duna e posibilidad sí pa nos sigi avanza 
mas alew, pero banda di dje nos no mester lubida cu 
culturalmente tambe ta mes importante desaroyabo cu 
riba tereno politiko. 

Amistad: Ta promer vez cu b'a dirigi un grupo teatral 
Boneiriano. Kiko bo ta opina riba e grupo aki, cu ta pa 
promer vez nan a actua? 

P. Domacassé: Mi tin masha masha elogio pa e disci- 
plina, e sentimento di responsabilidad y e moda con- 
ciente cu e grupo di Boneiru aki a comprende con im- 
portante ta loke nos tabata pa bai haci. Nan tur a com- 
prende cudene tempo di independencia aki, Boneiru 
meskos cu tur otro isla mester demostrata loke nan tin. 
Pasobra nos no mester lubida cu ora bo ta desaroya bo 
mes, bo mester cuminsa buska contactonan pa bo sinja 
di e otronan y tambe pa hunto bo yega na bo meta. Es- 
pecialmente esnan cu ta den mes sorto di problema cu- 
bo. Awor na Boneiru nan a comprende esaki masha 
bon. Nunka Boneiru no a haya e oportunidad pa de- 
mostra loke e tabata por. 

Ami como boneiriano tambe a mira e oportunidad 
awor pa nos cuminsa riba e tereno aki. Nos ta concien- 
te cu esaki ta un cuminsamento, pero door di demostra 
loke nos por, e pueblo por mira e valor di loke su yiu- 
nan mes por presta. 

Esaki a hacimi teribel feliz, pasobra ta exactamente e 
cualidadnan aki ta loke nos pueblo mester mira na e 
momentonan aki. T'esaki ta loke m'a bisa awor ei cu e 
heredacion a laga pa nos un scarsedad grandi na initia- 
tiva, na perserveranza. 

Y esaki nos mester ta conciente di dje pa nos lucha 
contra dje. Pasobra sino si e islanan aki bira indepen- 
diente anto e pueblo mentalmente no ta kapaz pa car- 

“Konsenshi di un pueblo”, e promer obra teatral di Pacheco Domacassé cu a worde presentá na Aruba, a cosecha un exito grandi. 
Di laaster un lugar den Cas di Cultura tabata ocupa y hopi hende mester a keda sin miré pasobra no tabatin mas kartjie. 


ga e responsabilidad grandi aki hunto cu un gobierno, 
anto mi ta masha tristu pasobra mi no ta mira cu nos 
por keda cu kabez riba laman. Ni kon bon un gobierno 
traha, si e no tin e apoyo mental di e pueblo, nunka por 
yega caminda mester ta. 

Y esaki ta loke e Boneirianonan a mustra. Corda bon 
cu ta nobato tur ta, pero loke cu nan a presta te ainda, 
ta un cos casi increible. 

Naturalmente mester relativa tur cos; e por tabata 
mehor si nos tabatin hende cu hopi mas experiencia 
manera nos tin na Corsow. Pero loke nan a presta ta 
”top” di nobato. Kier meen cu Boneiru a demostra cu e 
obra aki cu nan ta mira e necesidad di cambio mental. 
Amistad: Bo conoce e publico Curazolenjo y esun 
Boneiriano. Pa promer vez bo tabatin experiencia cu 
un publiko na Aruba tambe. Nos publiko ta hopi dife- 
rente cu na nos hermana islanan? 

P. Domacassé: Loke mi ta bai bisa awor aki, mi ta basé 
riba solamente un presentashon dimi. Mirando back ri- 
ba e presentashon exitoso cunostabatin ayera nochi 
un cos a sali sigur sigur padilanti ta cu e publico di 
Aruba masha masha hopi ta biba cu e presentashon. 
Awor laga nos wak un otro parti di e reaccion di e pu- 
bliko. Algun anja pasa y te ainda — pero menos — 
tanto na Boneiru como Corsow, hopi vez publiko ta 
hari na momentonan cu bo no ta spera. Segun mi, un 
europeano cu ta mira un obra, ta sinta mira y pensa. 


Nos pueblo cu ta un pueblo di completamente otro par- 
ti di mundo, cu un alma completamente otro, ta mira y 
sinti. 

Awor hopi viaha ta asina cu ora cu nan sinti un cos, 
mester reaccioné. Awor ta dificil pa publiko cuminsa 
yora den un sala asina, maske hopi vez awa ta yena 
nan wowo. Y e ora ei na lugar di yora nan ta reacciona 
door di hari. 

Pero tin mas punto den e caso aki. Hopi viaha bo ta 
haya tambe cu nos hendenan no ta custumbra di mira 
nan mes riba escenario. Y ora nan mira nan mes den e 
hendenan cu ta hunga, nan mes problemanan, nan mes 
cultura, anto e experiencia aki ta haci cu hopi viaha 
nan ta hari, pero no ta hari nan ta hari e hende ei. Den 
e harimento ta sinta un reconocemento cu nan a com- 
prende e cos aki bon. 

Y otro banda tambe — esaki ta e punto mas negativo 
— cu te awor aki mayoria di gruponan cu tabata existi 
na Corsow y Boneiru — mi no sa precisamente na Aru- 
ba — a bai tras di harimento di e pueblo aki. Y 
mayoria vez nan tabata trece obranan pa e pueblo 
hari. 

Nos cu awor aki a bin cu cierto obranan cu pa nos tin 
cierto contenido cu tin un les den dje, cu tin algu cu 
hende mester pensa tambe acerca, ta haya nos cu e 
problema aki cu cada cos cu ta un tiki emociona, nan ta 
hari pe, pasobra nan a bini pa hari. 

Sinembargo mi no ta mira e situacion aki skur, 
pasobra e ta bin cambia poco poco. 

Amistad: Di kon b'a yega na skirbi? Bo tin cierto in- 
tencion cuné? 

P. Domacassé: Naturalmente mi ta kere cu mi tin 
cierto talentonan. Y si bo tin esei, na dado momento bo 
no por neglishanan mas. Nan ta bini dilanti y nan ta 
sali y bo mester haci un cos. Nan mes ta mandabo den 
cierto direccion. 

Tambe mi mester bisa cu m’a haya e sentimento cu ami 
como yiu di un simpel obrero cu a studia cu placa di co- 
munidad a worde manda bai studia pa despues ora mi 
caba mi haci algo positivo. Y door cu mi tabatin necesi- 
dad pa skirbi caba, anto m'a mira den e skirbimento di 
teatro un medio pa desaroyo di nos pueblo. 

Poco poco m'a bai mira cu pa mi haci esaki mi mester 
sa historia di nos pueblo bon. Pasobra si un hende no 
sa historia di su pueblo anto, no ganjami, e no conoce 
su pueblo. 

Amistad: Tin cualkier punto mas cu bo mes kier a co- 
menta riba dje? 

P. Domacassé: Ta un hecho cu tin un desconfianza hopi 
serio entre especialmente Aruba y Corsow y mi ta 
sinti e desconfianza un poko mas grandi di parti di 
Aruba. Y si bo puntrami con mi ta mira esaki, mi ta 
bisa cu mi ta haya esaki un desaroyo normal. 

Mi ta kere cu ta un parti di e desaroyo cu e pueblo di 
Aruba ta pasando den dje awor aki y especialmente 


FOR THE BEST IN SPORT ARTICLES 


esaki ta basa riba tereno politiko. E desconfianza di 
parti di Aruba ta mas grandi pasobra Aruba ta simple- 
mente mas chikito, e tin menos poblacion y na Corsow 
tin tur concentracion di gobierno. Ta di comprende cu 
na dado momento Aruba ta bai reacciona contra esaki. 
Mi ta di opinion cu aunke na e momentonan aki tin 
hopi problema entre Aruba y Corsow, nos no mester 
kibra tambe riba tereno cultural. Mi ta haya cu net na 
e momentonan aki nos mester buska otro cultural- 
mente. 

Pasobra aworo, aki na algun anja nos tin di cuminsa 
completamente di nobo. Awor si nos tene contacto, nos 
ta hopi mas avansa. Y pesei mi ta asina contento cu mi 
obra a bini aki na Aruba. o 


„Otro momento den e obra teatral Konsenshi di un pueblo, un di e obranan revolucionario cultural di e hoben Boneriano Domacassé 
den cual e ta kritiká fuertemente Gobierno Central. 

Marihuana ta un 
Estimulante Sexual? 


Segun calculo 12 miljon di mericanonan a purba mari- 
huana. I ku 4 miljon, por lo menos, ta hume regular- 
mente. 

Segun algun investigacion por a wordo calcula ku casi 
5 miljon di hoben nan a huma marihuana, por lo menos 
un bes. I tin hende ku ta pronostika ku den korto tem- 
po e number di humadornan di marihuana lo jega na 30 
miljon. 

Pero e mas grave di tur kos ta ku, den e cifra aki, no 
ta inclui solamente e estudiantenan di bachillerato i di 
universidad, sino tambe e pre/adolesentenan, es decir 
muchanan, ainda na school primaria. Frenta e realidad 
aki, e temornan pa e salud di e sociedad di futuro ta 
aumenta. A pesar ku hopi medidanan a wordo tuma, 
pa frena e problema di marihuana, ta existi hopi espa- 
cio pa e razon nan ku ta pone hendenan hume. E pro- 
blema no por wordo redusi na un solo causa. No por 
duna solamente e hoben nan e culpa di protesta contra 
lo establecido. Tin hopi otro kos, ku no a wordo inves- 
tiga, i, sobre todo, hopi hendenan no ta hanja den e li- 
teratura corriente e informacion nan necesario. 


MARIHUANA NO TA UN AFRODISIACO 
(GESLACHTSDRIFT PRIKKELEND) 


Pesei mi a disidi di skirbi e articulo aki "Sex i Mari- 
huana”, ku ta explora e aspecto particular di e 
problema. E proposito inicial ta clarifica e mito i e 
comprension nan robes ku hende tintokante e influen- 
cia ku e jerba ta eherse den su ”libido”, o apetito 
sexual. Marihuana no ta un estimulante sexual. E no ta 
e afrodisiaco ku algun hende ta kere. E no ta un nar- 
cotico tampoko. I e no ta bisia. Es desir: marihuana, 
como marihuana mes, no ta bira indispensabel. E hu- 
mado por stop di hume. Lo ke ta bira indispensabel, ku 
tempo, ta e necesidad di scapa di dje, di evadi e reali- 
dad. Di pospone decision i solucion nan pa mas 
despwes. E ora, lo ke pasa ta ku e no ta krea un 
dependencia fisiko, manera alcohol sita hasi por 
ehempel. Pero e ta krea un dependencia psicologico, 
mes peligroso ku esun prome. 

Indudablemente, huma marihuana ta un ”prome paso”. 
Un prome paso pa un kaminda ku nunka bo no sa unda 
e lo condusi bo. Pero, segun e investigacion nan ku a 
wordo hasi den centronan medico di gran categoria, i 
den e universidadnan mas importante, un bon porcen- 
tahe di humadonan di marihuana, ta buska, despwes di 
tempo, droganan mas fuerte, estimulantenan mas vio- 
lento. 


E TA PRODUSI UN EFECTO MANERA ESUN 
DI ALCOHOL 


Kiko bo ta sinti humando marihuana? E humadornan 
ta bisa ku e ta produsi, mas ku tur kos, un sensacion di 
bienestar. E ta manera un ”psicodelis” chikito. Nan ta 
sinti nan mes burachi. E sensasion ta mas ku esun di 
alcohol: E humadornan di kustumber casi nunka no ta 
bebe di mas. Huma marihuana ocasionalmente ta pro- 
dusi den nan un efecto manera esun di alcohol durante 


PANADERIA DEL PUEBLO” 


»Pan” ta un substancia indespensabel pa un bon 
kresemento di un kurpa. Pero e no mester ta sim- 
plemente un pan, pero un pan ku vitamina, sabroso 
i higieniko. | riba tur esakinan "PANADERIA DEL 
PUEBLO” ta number 1 den Antiyas. Pesei come 
bon i sabroso, bestel pan di 


”PANADERIA DEL PUEBLO” 


Tel. 1915 - Gujabastraat 4 - Dakota 

SCHOENEN 


Handmade 
INDIA 


4-11 
6.95 
geheel leder 


Nassaustraat 99 
Tel. 1214 


Ta un almacen di klase Aruba konoce i esaki ta 
"HONKEY PONKEY” 


grandi i chikito, principalmente nos juventud ta or- 

gujoso ku nos artikulonan, pasobra na ”HONKEY 

PONKEY” ta kalidad bo ta haja. "HONKEY PONKEY” 
ta ofrece bo, set slacks - zapato - perfume. 
Perfume manera "Baron Dandy” i Vera”. 


”HONKEY PONKEY” 


Wilhelminastraat 21 — Tel.: 2427 


Bo carniceria di confiansa y di más hygienico di 
Aruba: 


Hollandse Slagerij 
TEL. 3254 


KERKSTRAAT 7 
Bishita ”TONK” y lo bo keda satisfecho. 


Algemene Bank Nederland N.V. 


ARUBA BRANCH 

un fiesta. Un di e consekwensianan di marihuana ta, 
ku e persona ta bira swak. I bira swak ta laga bo mes 
bai, no rem bo mes . . . i, tin biaha, perde tino. Bao 
efectonan di e jerba, e humadornan ta bisa ku nan ta 
papia nan problemanan ku mas libertad: religion, poli- 
tiek, sex sin matrimonio, aborto. Un humador entre- 
vista ta splika: "Marihuana ta permiti un hende func- 
ciona pa medio di su instintonan, mas ku pa medio di su 
intelecto. Esaki no ta realmente un manera pa biba, 
pero si un forma di bira swak.” 

Meskos ku alcohol, marihuana por libra un persona di 
inhibicion nan. E ta kita e complehonan di kulpa rela- 
ciona ku sex. Por ehempel, un hoben ku no ta durf di 
hasi relacion sexual prematrimonial, ta jega na hasi 
esaki i na ser indulgente ku su mes, ku e ajudo di 
marihuana. Esei ta un di e peligronan: converti e hu- 
mador den un persona hopi indulgente en lo rela- 
cionado ku sex. 

Den e sentido ei manera nos a nota prome, no por bisa 
ku marihuana ta un estimulo sexual. Pero e ta hasi e 
persona mas despreocupa, menos responsabel. E ta 
hasie sinti su mes menos culpabel. I bao di e efectonan 
di marihuana un persona coriente por jega na buska 
experiencianan sexual ku personanan di su mesun 
sexo. 


HUMA E JERBA TA BIRA BO LOMBA PA 
E REALIDAD 


Bo no por asegura ku huma marihuana constantemen- 
te ta condusi, irremediablemente na un bruhamento 
sexual. of na un grado extremo di permiso sexual, of 
na un crimen violento. Naturalmente a pasa casonan 
asina. E efectonan di e jerba ta varia, segun e indivi- 
duo. Tin algun ku ta hanja tendencianan criminal, otro- 
nan ta permiti hasi cos insolente ku nan mes. Den 
otronan ta surgi tendencianan homosexual. Serka otro- 
nan por produsi reaccion nan contrario: por ehempel, 
perde interes pa sex: den e caso ei e jerba ta actua 
como un sustituto. ; 
Un grupo di patientnan ku a huma marihuana i a ex- 
perimenta droganan mas fuerte ta bisa ku nan a sinti 
loke nantajama un ”expansion di tempo.” Ta un in- 
diferencia total pa e problemanan diario; ta bira bo 
lomba pa e realidad, pa pone bo den un mundo inreal, 
jen di gloria i di fantasia. Desde luego ta spera nan ora 
nan spierta ... Pero si nan spierta hopi down, nan ta 
bolbe kai, nan ta bolbe hui, pasobra nan ta incapas pa 
enfrenta realidad. Marihuana — e humadornan ta bisa 
— ta produsi un conciensia mas amplio ariba e plaser 
sexual. I e ta permiti nan bandona e deseonan di e mo- 
mento ei. Nan ta sinti menos ansiedad ariba e necesi- 
dad di experimenta e plaser di e climax. E posibilidad 
di faja den satisfase e pareha sexualmente, tin poko 
importansia. E impotensia i e frigidez (koudheid) ta 
asuntonan ku no ta preocupa e participantenan den 
sesion nan di sex i marihuana. 

Nan ta bisa, ku ora nan a huma nan ta sinti un plaser 
mucho mas grandi tendiendo musika rock, recitando 
poesia o discutiendo ariba kwalkier tema. Nan ta afir- 
ma ku ora nan huma, nan no ta buska di estimula nan 
apetito sexual, sino experimenta un sentido di amor pa 
e otronan, un sentimento di aceptacion den e grupo. 
< Nan ta buska paz pa nan mente. I aleha nan mes di lo 

Kalidat moderno di materialnan di konstrukshon bo ta 
haya na BMA, e kolekshon mas bunita di asulejos i 
masaikos, sanitario presioso, e mihor ventananan i 
schuifdeur. E surtido mas grandi di glas blanko, skur i 
shinishi, glas di seguridat blanko i sinishi, spiel den 
diferente tamaño i tambe kortà i geslijp na midi. 

BMA ta dunabo un servicio superior, nos ta traha bo 
kozijnnan, entregá material, dunabo sugerensia pa 
kolornan di verf i ta mix bo verf den e kolor ku bo ta 


gusta. 
Si bo ta traha, renobá of drecha kwalkier edifisio: mira 


prome na e firma ku'tin e surtido di mas grandi: 
BOUWMAATSCHAPPIJ ARUBA N.V. 


BOUWMAATSCHAPPIJ 
ARUBA N.V. 


‘omo Druivenstraat 10 - Dakota 
TER LITE: 


Tel. 1275 


Flowers Worldwide 


Mylanou 


FLOWERSHOP 
M. Arline Arends 


through 
”INTERFLORA” 


P.O. Box 215 - Madurostraat 10 - Tel. 1500-3091 


"establesi.” Pasobra nan ta considere danjoso i hipo- 
crita. Nan ta senjala, por ehempel e infidelidad den e 
adultonan, manera esun di e hombernan kasa, hopi 
afortuna, ku tin un amante, pa "distrae nan mes pafo.” 


E ORGANONAN MAS SENSIBLE PA MARI- 
HUANA TA CURAZON I CELEBRO 


Un humador di marihuana, ta bisa, ku e generacion 
nan hoben tasperasex diamor. ”Marihuana ta per- 
miti nan introdusi den e mundo di plaser, sin un ata- 
duro (verbintenis) emocional. Ta sex sin amor. Sex pa 
gusto di sex so, nada mas.” 

Asina, e sentido di swak fisico, ta condusi facilmente 
na sentido di swak moral. E persona a bira asina indul- 
gente ku su mes, ku otronan, ku e no tin ku nes. Den 
sentido di plaser, tur kos ta permiti. 

"Marihuana ta expande mi sexualidad original,” un a 
bisa. Mi deseo di stima i di wordo stima fisicamente. 
Ta meskos ku ta pasa ku mi ora mi tuma algun licor. 
Mi ta sintimi swak. Mi ta kere ku hendenan ta huma 
marihuana, manera pa un excus, pa permiti nan mes e 
plaser di sex.” 

Pero, ki otro consekwensia marihuana tin? Tur no ta 
konosi ainda. Pesei, e investigacion nan ta sigui. Tin 
reaccion nan hopi conosi: batimento mas lihe di cura- 
zon, bahamento di temperatura, wowonan ta bira kor- 
ra. Marihuana ta hisa e nivel di suku i di kurpa; e ta 
stimula apetit i ta causa deshidratacion. E ta produsi 


un cierto pesades i dificultad pa coordina e movimento- 
nan. E ta produsi excitacion of depresion. Pa algun 
hende e no ta cambia nan animo. Pero tin consekwen- 
sianan mas peor ainda. Segun e ultimo investigacion 
nan, hopi juinan di humadornan di marihuana ta nase 
ku afeccion nan grave na curazon i celebro. 

Pa humadornan di marihuana ta mas difisil tuma deci- 
sion nan, ku ta rekeri un mente despeha. I nan ta hopi 
susceptible pa asepta e sugerencianan di otronan. Hasi 
kwalkier actividad ku ta rekeri reflexiona i pensa, no 
ta fasil pa un humador kustumbra. 

Pa compronde e hobennan mester studia e razon nan 
mehor ku ta motiva nan rebeldia, nan deseonan di sex 
sin matrimonio, su reaccion nan di protesta, su deseo 
di huma marihuana. Tras tur esei, ta skonde hopi 
problemanan, incomprension den kas, frustracion nan, 
traumanan sexual, inseguridad. Esei ta lo kwal nan ta 
trata di supera”, pa camindanan artificial. Pesei 
mester buska solucion nan basico. 

Mas anjanan di prison pa un humador di marihuana, 
leynan mas streng, mustra dede ariba e humador, ta 
aumenta solamente e clandestinidad. No por condena e 
mucha hombernan solamente. Mester juda nan buska 
otro camindanan, pa hui e cosnan ku nan no kier 
asepta. 

Pa kura un enfermedad, e prome kos ku mester hasi ta 
buska e causanan. I e kura ei no ta inclui solamente e 
reformanan social. Mester inclui tambe un educasion. 
Sinja e hoben nan e mehor caminda pa remedia e 
malonan di nos sociedad. Sin e deseo di generalisa, mi 
ta kere sin embargo, ku e razon principal pa e hoben 
nan di e generacion nan aki pa huma marihuana ta, e 
falta di un actitud sexual saludabel. 

Hopi di nan conflictonan tin nan rais, den traumanan 
sexual. Den duda den nan mes. E hoben nan kier desa- 
roja nan propio identidad, pa nan mes, liber di e in- 
fluencianan paterno i di e "establecimento.” 

Pesei, ta aconsehabel, establese tur parti, programa- 
nan di educasion mental ku ta inclui educacion sexual. 
Un actitud sexual sano ta esencial, pa un sociedad 
sano. ® 

in CARACAS, VENEZUELA is the place to spend 
your vacation. 


Animas to Calero 
One block from Av. Urdaneta 


Telfs 51.36.77 - 51.37.59 Caracas Venezuela 


2 bed-room Bs. 50.00 Suite Bs. 60.00 


Double room Bs. 50.00 
(room for honeymooners) 


Additional room Bs. 10.00 


Single room Bs. 35.00 

Back ground music in all rooms - free parking lot 

for our clients - we also have a Bar & Restaurant 
service. 


Kon evita aksidentenan 


na Kas. 


Na "Estados Unidos” — e país di estadístikanan — tin 
kada anja cien mil mortonan dor di aksidente. Cincuen- 
ta mil di esaki ta debi na aksidentenan di trafiko. 
Binticinco mil di e resto ta sosode na kas. Diescinco mil 
aksidente mortal ta afekta anualmente muchanan di ún 
pa diescinco anja. E kausa principal di defunksion en- 
tre e edad di 1 pa 9 anja ta wordo konstitui dor di ak- 
sidentenan. 


AKSIDENTE 


Den e pais menciona tin aproksimadamente cincuenta 
miljon mucha entre e edad di 1 pa 15 anja. I ta un 
hecho importante ku un tercera parti ta sufri anual- 
mente algun klase di aksidente. Hopi di e lesionnan ei 
no ta grave, pero entre e lesionnan menor i e diescinco 
mil fatalnan, tin miles di aksidentenan ku a laga nan 
viktimanan invalido pa resto di nan bida. 


HACI ALGU 


Algo mester wordo hasi en relacion ku esaki. I e ini- 
ciativa mester bin di e majornan. Muchanan chikito 
por wordo herida seriamente den kaidanan of den cho- 
quenan di auto. Pero e majoria di e aksidentenan mor- 
tal den e promer anja di bida, ta wordo kausa esencial- 
mente dor di dos motibonan: 

1) Stikmentoi 

2) Lesionnan dor di guli algun obheto. 

E mucha por stik ora e lora su mes den su panja di ka- 
ma of tapa su kara ku kusinchi. E emergencianan por 
wordo preveni fasilmente siguiendo e reglanan esta- 
bleci pa kuido di e baby. Pa e baby no guli obhetonan 
mester percura pa no tin nigun obhetonan chikito rond 
di dje. Ora e kuminsa gatja, percura pa tur kos chikito 
ta fuera di su alkanse. 


KANDELA 


Hopi kandela por wordu evita i atrobe ta e majornan 
mester tuma e medidanan preventiva. Probablemente 
e kausa principal di e kandelanan na kas ta e uso des- 
kuidá di sigaria. E mihor solucion ta naturalmente no 
huma. Otro di e kausanan mas importante di kandela- 
nan ta e uso di swafel, kual nunka mester ta na al- 
kanse di muchanan chikito. 


SUSHI 


Tambe ta hopi importante pa evita akumulacion di 
sushi den kurá of den garashi. Nan por koi kandela 
fasil. Otro aspekto importante pa prevenshon di kan- 
dela ta pa warda tur likido inflamable den un lugar di 
metal (no di glas), pafor di kas. 


ENVENENAMENTO 


Hopi aksidentenan na kas ta wordo produci dor di 
envenenamento. Esaki ta afekta generalmente mucha- 


27 


N.V. Arubaanse 
Wegenbouwmaatschappij 


(Aruba Roadbuilding Ltd.) 


Construction of ROADS 
PLAYGROUNDS 
DRIVE WAYS 
PARKING LOTS 
INDUSTRIAL AREAS 


BUILDING GROUNDS 
Vondellaan 6 - Oranjestad Tel. 3007 - 3766 


Santa Marta 25 Tel. 8277 
Curaçao: Tel. 24520 - 24329 


”HONG KONG RESTAURANT” 
Tel. 2966 - A. Laclé Blvd. 19 


”HONG KONG RESTAURANT” 
e promer restaurant di calidad aki na Aruba 
y tambe e promer den servicio. 
”HONG KONG RESTAURANT” 
ta facil pa localisá, pasobra e ta situa na e 
entrada di e cajanan principal di Aruba. 
”HONG KONG RESTAURANT” 


habri for di 11'or te 11'or di anochi. 


Get Top Quality. .. Building Materials and Hardware at 


Mario S. Arends N.V. 


. Dealers and Agents for Building Materials and Hardware 
SPECIALISTS IN THE CONSTRUCTION & INSTALLATION OF 


AWNINGS and FACADES 


and 
REMODELING FRONT OF BUILDINGS 
Mario S. Arends N.V. 


» HEAD OFFICE - DAKOTA - TEL. 1178 
Warehouse - Dakota - Tel. 1175-— Store - San Nicolas - Tel. 5018 

Harms Brothers 


/ L.G.Smithblvd 17 
tel. 366 6 


Awor kompletamente moder- 
nisa, a expandé su lugar ku 
un total di 14 kamber, tur ku 
aire-condicioná i baño priva, 
pa komplace Publiko di An- 
tiyas mihor. 


Tel. 1687 
Fergusonstraat 16 


nan chikito i ta debi majoria parti na remedinan na 


kas. Na promer lugar, warda tur remedinan fuera di 
alkanse di muchanan, si ta posibel den un kashi ku 
jabi. Zorg tambe pa tur botter of kaha di remedi tin 
nan etiketa. Si un botter di remedi ta sín su etiketa, 
bente afo. Si a resta remedi, despues ku a kompleta e 
tratamento ku dokter a duna bo, bente afo. 

No duna un remedi na otro persona, pa kende e no a 
wordo preskirbi, maske den tur dos kaso e sintomonan 
ta meskos. Bisa dokter kual remedinan e patient taba- 
ta tuma, ora e duna otro remedi. Dos remedi tuma 
parew por tin efektonan peligroso. 


KAIDANAN 


Hopi aksidentenan grave ta bin dor di kaidanan na 
kas. Muchanan ta kai for di palo of trapi. Hende grandi 
ta slip etc. Un di e lugarnan mas peligroso den kas ta 
banjo. Komo medida di prevenshon, mester pone un 
mat di rubber of plastik. Koi hunga, zapatonan of otro 
obhetonan ku ta lastra rond, tabata responsabel pa 
hopi kaidanan ku konsekwencianan grave. 

Tambe ta peligroso pa subi riba un stoel, riba un mesa 
of algo por estilo ora no tin trapi. Mihor warda te ora 
bo haja un bon trapi, ku bo kai un mal kaí. 

Hopi biaha nos a insisti ku ta e responsabilidad di ma- 
jornan pa tuma e medidanan necesario den nan hogar 
pa reduci na un minimo e peligronan i desgracianan. 
Kon e muchanan por evita tal situashonnan? E major- 
nan mester guijanan i diriginan. Esaki ta especialmen- 
te berdad en relacion ku formashon di e karakter. 

E ejemplo personal di majornan ta eherce e major in- 


fluencia. 
(J 


SMALL PARTIES ARE 


Big Deals 


for us at 


Surfsile 


That party you might be planning is a 
BIG deal, no matter how Small you plan 
it. We will enjoy hosting you, and have 
the know how in BIG deals from 10 to 


600 people. 


For a BIG deal call Ewald Biemans at 
3380 


TALK OF THE TOWN RESORT HOTEL 


Efekto 
di Bruha 
riba Salud. 


Un hoben di 20 anja a wordo hiba hospitaal pa su ami- 
go. E amigo a splika ku e enfermo tabata bou di maldi- 
cion, pasobra e a kibra e kostumber di e tribu dor di 
frij un mucha mujer di un aldea bisinja. E eksamen fi- 
siko di e hoben no a revela ningun problema di salud, 
pero riba insistencia di e amigo e a wordo tuma den 
hospitaal komo patient. Despues di poko ora, e a bira 
apátiko i e tabata inkapas di kontrola su funksionan 
korporal di eliminashon. E tabata nenga di kome. E no 
tabata por papia ni kompronde loke nan ta bise. Des- 
pues di 3 dia e a muri. 


FLORECE 


Esaki a sosode na Nigeria, un pais na unda bruha ta 
floreciendo. Net anja pasa, 1973, a wordo celebra den e 
pais menciona aki riba un konvenshon mundial tokante 
bruha. Pero e praktika di bruha no ta na Nigeria of 
Nueva Guinea sé of algun otro pais primitivo. 


MERKA 


Un homber di 32 anja a bai hospitaal di universidad 
”Duke” na Noord-Carolina, Estados Unidos. E tabata 
haja dolornan fuerte den su bariga. E no tabata por 
kome i tabata haja hopi sed. E a splika ku un mago 
lokal a poné bou ’bruha” pasobra e a ganja su socio 
den un negoshi. E tabata kere firmemente ku e tabata 
bai muri di hamber si nan no kita e "mal wowo” for di 
dje. Ora nan a bise ku e dokternan di hospitaal di e 
universidad no tabata tin un metodo pa kura e ”mal 
wowo”, e enfermo a bandona e hospitaal pa bishita un 
curioso den un ciudad serka. 

Poko despues a jega e informashon ku e "mal wowo” a 
wordo kurá i ku e patient ta bon atrobe. 

Kikó ta pasa ku bruha lo bo puntra, ku e por produci 
efektonan asina sorprendente den kurpa di un per- 
sona? 


INFLUENCIA 


Pero promer ku kontesta esei nos mester puntra nos 
mes: "Kiko ta bruha?” Personanan ku ta kere den 
bruha, ta kere ku e ta eherse un influencia irresistible 
dor di kual e individuo ta sinti su mes impulsá pa hasi 
kosnan ku quisas e lo no hasi di su mes. Hopi a wordo 
diskuti si e resultadonan di bruha ta wordo produsi 
dor di trampanan of dor di un poder sobrenatural. 


MARGARITA 


Un di e investigacionnan mas kompleto al respekto, a 
wordo realisa na Estados Unidos en relacion ku e kaso 
di ”Margarita,” un medium espiritista ku abibana 
Boston” i ku tabata tin un grupo di crejentenan i ad- 
miradornan fiel. 

”Margarita” tabata e esposa di un prominente cirujano 
na Boston. Su aktuashonnan komo medium a kuminsa na 
anja 1920, poko despues ku su ruman homber a muri, ku 
kende e ta pretende di ta komunika su mes durante 
kada di numeroso sesionnan. Debi ku tabata tin un 
grupo di personanan ku tabata duda, Margarita a pidi 
pa un comision investiga su habilidadnan misterioso. 
Den e comision aki a integra profesornan di e universi- 
dad di ”Harvard” di e "Instituto technológico di Massa- 
chusetts.” 


TRIKINAN 


Harry Houdini, e mago famoso e tempo ei, tambe ta- 
bata den e comision. Na termino di varios observa- 
sionnan e investigadornan tabata dividi den dos 
opinion: algun tabata konvensi ku Margarita tabata 
usa trikinan mientras ku otronan tabata kere ku e ta- 
bata responde na un influencia sobrenatural. 

Mas despues Margarita a permiti pa nan investiga su 
kaso den e laboratorio di psicología di e universidad di 
”Harvard.” Einan a wordo establesi ku Margarita ta- 
bata usa trikinan den su aktuashonnan misterioso. Si- 
nembargo tabata tin tambe un elemento sobrenatural. 


ACTUACION 


Kon un hechicero ta aktua? Dr. Miguel Gelfland, un 
distinguido profesor di medicina na e Colegio Univer- 
sitario di Rodesia ta bisa tokante esei: "Segun mi ek- . 
speriencia, e mago no ta diferente ku ningun otro per- 


ARUBA BOTTLING CO. 
NASSAUSTRAAT 162 TEL. 1640 
"Juventud y Pueblo di Aruba” semper to orgu- 
joso bebiendo e refresconan di mihor calidad 
di Aruba: 

Nesbitt's - Coco-Rico - Oso-Grape 
Pa bo tambe ta pertence na e miles di persona- 
nan cu ta bebe e productonan Nesbitt's, Coco- 
Rico y Oso-Grape, jama of acudi personalmente 
na ARUBA BOTTLING CO. y cu gusto nos ta 
ricibo bo. 


ARUBA BOTTLING CO. 


CEMPRO N.V. 


ta traha tur clase di mosaico pa Bo. 


Palabrà bo deseo cu 


CEMPRO N.V. 


variashon extenso 
midinan di 40 x 40 cm 
y nan ta mes fini cu glas. 

sona, eksepto ku e debe su kapacidad na un don espiri- 
tu guiá, ku ta permitiele manipula e forsanan di natu- 
ralesa. No ta hasido di bruha ta aktua. Sino e espiritu 
ku ta dominele den diferente momentonan i ku ta ha- 
siele realisa su kurashonnan notable. Si e influensia 
sobrenatural wordo suprimi, e ta bira manera kualkier 
otro persona.” 


FUENTE? 


Si en efekto tin un elemento sobrenatural den bruha, 
ta logiko pa puntra: kual ta e fuente di e influencia 
sobrenatural? Di tur modo ta klaro ku e influencia 
sobrenatural ei no ta procede di dios. Bijbel ta kon- 
dena tal manifestacionnan. Esnan ku ta praktika bruha 
i manifestacionnan okultista relaciona kuné, ta sola- 
mente sernan humano. Nan por aktua bou influencia 
sobrenatural, nan por djies praktika fraude, of nan por 
depende di un kombinashon di trampanan i di influen- 
cianan sobrenatural. 

Kon que sea, ta notable ku dicha influencia por afekta 
e funksionamento di érganonan den e kurpa di un hen- 
de, te ku e por kausa enfermedad i hasta morto. 


MISHI 


Kon ta posibel? E mago of hacido di bruha no mester 
ni siquiera mishi ku e kurpa di su patient pa determina 
kambionan den funksionamento di su órganonan. E 
wowonan i oreanan di e patient ta risibi e mensahenan 
ku e hechicero (hasido di bruha) ta transmiti. I dor di e 
influencia di su celebro riba su propio órganonan ta 


BRENDA 


2 februari 1974 

Eleccion ‘’Prins Juvenil” for di 9'or te 
3'or di marduga. Musica: The Latin 
Power. Entrada fls. 3,— y fls. 2,— 


4 februari 1974 

Eleccion Reina districto Santa Cruz. 
Ora 8'or di anochi. 

Entrada general fls. 2,— 


9 februari 1974 

Baile di presentacion di kandidatanan 
tanto Juvenil komo Reina Grandi di 
"Connie Francis Club.” Ora: 9'or te 
3'or di marduga. Animacion: The Latin 
Power y Los Juveniles. 

Entrada fls. 5,— y fls. 3,— 


16 februari 1974 


Entrada fls. 5,— 
23 februari 1974 


Entrada fls. 5,— 

programa di e 
di connie * 
francis club S. 


Baile di Coronacion di Brenda | y Ada I. 
Ora 9'or te 3'or di marduga. Musica: 
The Latin Power y The R.P.M. 

y fls. 3,— 


Tremendo fiesta bailable despues di 
parada for di 9'or te 3'or di marduga. 
Animacion: Los Juveniles y Sorpresa? ? 
Entrada fls. 5,— y fls. 3,— 

24 februari 1974 

Despues di PARADA GRANDI for di 
9or te 3'or di marduga. 

Animacion: Sorpresa? ? 

y fls. 3,— 


* 


sosode kambionan ku ta kausa enfermedad of morto. 
E kurpa humano ta dota dor di e criador ku reserva- 
nan maravijoso i di mecanismonan di defensa. Su ka- 
pacidad di adaptacion ta masha grandi. Ora e klima ta 
cajente, automaticamente e kurpa ta adopta su mes i 
ta produsi internamente kalor i hasta e ta kita e kalor 
for superficié di e kurpa. 

Ora e klima ta friew, e tehidonan ta responde produ- 
ciendo mas kalor i efektuando un kontradiccion di e 
”vasonan sanguieos” den e kwero pa asina konserva e 
kalor di e kurpa. Den kaso di peligro e kurpa por 
adapta su mes kasi automatikamente. E emocion 
di e temor ta destiná pa satisfase un propósito 
util; komo kontesta na e temor, e tehidonan i e orga- 
nonan di e kurpa ta bai den un estado di emergencia. 
Esaki ta prepara e organismo pa kualkier tipo di ak- 
tividad ku e persona mester realisa pa protega su mes. 
E kurazon ta bati mas liher, e preshon di sanger ta 
subi, e respirashon ta bai mas liher i e órganon di e di- 
gestion ta retarda nan funksion temporariamente. 


AMENASA 


Di es manera aki, bou un amenasa serio, e kurpa ta in- 
verti tur su rekursonan pa asegura su propio protek- 
shon i si ta necesario, su supervivencia. Pero tin algun 
cirkumstancia ku ta representa un amenasa asina 
grandi pa e bienestar di e individuo ku e rekursonan di 
adaptacion di e organismo no ta funksiona satisfak- 
toriamente. E ora un of otro di e sistemanan di e kurpa 
ta frakasa i no ta responde na e emergencia i e persona 
ta bira malo. 


Directiva ta avisa na tur miembronan 
ku tin bus disponibel na Club dia 20 
y 21 februari pa bai apoja nos reina- 
nan di Club na Stadion. 


CARNAVAL SI TA CARNAVAL 
PERO DEN 
“CONNIE FRANCIS CLUB” 


INFECCION 


Por ta ku e sistema di inmunidad ta faja, i e persona ta 
haja un infeccion. Of por ta ku e organonan digestivo 
ta faja den nan funksion, ku nan ta afekta e salud i e 
bienestar normal di e kurpa. 

Primeramente un persona mester sa ku ta eksisti un 
emergencia, asina ku e sistemanan di su kurpa por 
responde na e eksigencianan nobo ku ta bin. E órgano- 
nan sensorial ta transmiti kontinuamente informashon- 
nan na e celebro, manteniendo e tantisimo kondicion- 
nan eksterno. Ora e celebro a wordo informa di un 
emergencia, e sistemanan di e organismo ta responde 
konsekwentemente, hasiendo lo mihor ku nan ta 
kapas. 


IMAGINACION 


Algun situashon di emergencia ta real i otronan ta 
imaginacion, pero e órganonan i sistemanan di è kurpa 
tin un solo modelo di respuesta. E kurazon of pulmon- 
nan no ta worry ku e amenasa na bienestar di e kurpa 
ta real of fingi. 

I awor nos a jega na e punto ku ta permiti nos kom- 
pronde den kiko bruha ta afekta e órganonan di e kur- 
pa. E persona ku ta susceptible pa bruha ta esun ku ta 
kere den djé. Si e ta konvensi ku un hende ku a haja 
bruha ta muri di berdad, anto e ta reaksiona riba e in- 

DIASABRA dia 2 di FEBRUARI 9.00 p.m. - 3.00 a.m. 
Eleccion di Prins Juvenil y baile, fl. 3.00 - fl. 2.00 


Musika: Latin Power Ae %4 Y 


Lugar: Connie Francis Club 

DIADOMINGO dia 3 di FEBRUARI5.00 p.m.-11.00 p.m. 
Eleccion di Prins Carnaval di Aruba y baile 

fl. 4.00 - fl. 3.00 
Musika: Latin Power * * 
Lugar: Club Caiquetio Paradera 


DIABIERNA dia 8 di FEBRUARI8.30 p.m. 

Gran contest di steelband, fl. 1.50 He 

Lugar: Lago Sport Park de E ; 
DIADOMINGO dia 10 di FEBRUARI 10.30 a.m. 
Entregamento di poder door di gezaghebber na Prins 


Carnaval di Aruba 1974, sigui pa un parada cu auto 
door di callenan di Aruba 


DIADOMINGO dia 10 di FEBRUARI2.00 p.m. 


Carnaval di mucha na San Nicolas 
Parada ta sali for di Theresia school * de 
DIABIERNA dia 15 di FEBRUARI8.00 p.m. 

Contest di tumba y show, fl. 2.00 * 

Lugar: Wilhelmina stadion Ae 2 


DIADOMINGO dia 17 di FEBRUARI2.00 p.m. 
Carnaval di mucha na Oranjestad 
Parada ta sali for di Trocadero 


* 


AMISTAD 
ta desea tur su lektornan 


y pueblo en general un 
bon Carnaval 1974! 


fluensia di e hechicero o a komo si fuera ta un amenasa 
kontra su bida. E terror i konsternacion ku tá apodera 
nan mes di dje ora e pensa ku nan a pone "un mal wo- 
wo” pé, por desbara fasilmente su kapacidad di adapta 
su mes na un tal crisis. 


AUTOPSIA 


Nan a eksamina dor di hasi autopsia riba e kurpanan di 
personanan ku a muri komo resultado di bruha, pa de- 
termina e kausa di e fajesimento. E motibo habitual ku 
nan a jega na dje tabata esun di ”paralisis vasomoto- 
ra.” Esei ta nifika ku e vasonan sanguineos a bira slap, 
permitiendo asina e sanger drenta den nan en bes di 
impulsa su circulacion mediante e aksion di e kurazon. 
Un persona no por bira viktima di bruha si e no ta 
kere den djé. Si bo keda den kontakto ku realidad en 
bes di stimula e kuriosidad na e fenomenonan di 
okultismo, anto lo bo keda for alkanse di "e mal wo- 
wo” i otro kosnan por estilo. o 


DIARAZON DIA 20 DI FEBRUARI 8.00 P.M. 
Eleccion y coronacion di Reina Juvenil di Aruba y, 


show 
Lugar: Wilhelmina stadion * * i 
fl. 3.50 - fl. 2.50 - fl. 1.50 se 


DIAHUEBS DIA 21 DI FEBRUARI 8.00 P.M. 
Eleccion y coronacion di Reina di Carnaval di Aruba 


Lugar: Wilhelmina stadion 
fl. 5.00 - fl. 4.00 - fl. 3.00 * * Ne de 
DIABIERNA DIA 22 DI FEBRUARI 8.00 P.M. 
Eleccion di Reina di Disfraz den costuum di Carnaval 
Lugar: Wilhelmina stadion 

fl. 3.00 - fl. 2.00 - 1.00 k e e 
DIASABRA DIA 23 DI FEBRUARI 2.00 P.M. 

Gran parada di Carnaval na San Nicolas | ; 


Salida for di Lago Sport Park 


DIADOMINGO dia 24 di FEBRUARI 12.00 merdia 
Gran parada di Carnaval tan famoso di Aruba na 
Oranjestad * 

Salida for di Wilhelmina stadion Me 


DIAMARS DIA 26 DI FEBRUARI 7.30 P.M. - 12.00 
MEI ANOCHI 

Gran parada di Mascarada biew y kimamento di Momo 
na Juancho Irausquinplein 


DIASABRA DIA 2 DI MAART 
Entregamento di premionan y baile 

fl. 2.00 

Entrada ta inclui un drink gratis na Surfside 

Vivian Croes, e promer arubano cu a logra sali e tercer finalista den e certamen panamericana di belleza na Cali Colombia. Tambe 
ela obtene e segundo lugar den trahe tipico. 


« AMISTAD ta felicita Vivian Croes cu e exito grandi aki y e bon trabao di propaganda cu ela haci den exterior pa e ilsa di Aruba. 

